Downloaded from YTS.MX
ΤΟ ΑΚΟΛΟΥΘΟ ΠΡΟΓΡΑΜΜΑ ΠΕΡΙΕΧΕΙ ΠΕΡΙΓΡΑΦΕΣ
Official YIFY movies site: YTS.MX
ΣΕΞΟΥΑΛΙΚΗΣ ΚΑΚΟΠΟΙΗΣΗΣ ΑΝΗΛΙΚΩΝ ΠΟΥ ΙΣΩΣ ΘΟΡΥΒΗΣΟΥΝ ΚΑΠΟΙΟΥΣ ΘΕΑΤΕΣ.
ΕΝΑ ΠΡΩΤΟΤΥΠΟ ΝΤΟΚΙΜΑΝΤΕΡ ΤΟΥ NETFLIX
Σφιχτά γόνατα!
Έλα, Άμπι.
Όταν ήμουν μικρή, το όνειρό μου ήταν να πάω στους Ολυμπιακούς.
Πάντα το είχα στο μυαλό μου.
Ο στόχος είναι να μην κάνουν κύκλους τα χέρια.
Μετρήστε μόνο όσες είναι σωστές.
Λατρεύω τη γυμναστική.
Το κίνητρο που μου δίνει.
Τσάρλι, μην τρικλίζεις.
Σου μαθαίνει να είσαι δυνατή, ανεξάρτητη.
Το να πετάς στον αέρα και να κάνεις όλα αυτά...
Είναι συναρπαστικό, σε πλημμυρίζει αδρεναλίνη...
Δεν εξηγείται καν.
-Έλα, Μάγκι! -Πάμε, Μάγκι!
Ναι!
Ξεκίνησα την ενόργανη στα τρία μου.
Σκαρφάλωνα και έβγαινα από την κούνια,
σκαρφάλωνα στα έπιπλα...
Οι γονείς μου με έβαλαν σε πιο ασφαλές περιβάλλον,
με στρώματα και προπονητές και τέτοια.
Μου άρεσε το άθλημα. Το έκανα στο λύκειο.
Το έβλεπα στην τηλεόραση και το λάτρευα.
Έκανα κορίτσι μετά από τρεις γιους και την πήγα σε γυμναστήριο.
Ναι, στο νηπιαγωγείο.
Αμέσως οι προπονητές την κατάλαβαν.
Την επέλεξαν όταν ήταν μικρή, στη δευτέρα.
Ήταν η μόνη δεκάχρονη όταν πήρε μέρος στους Πανεθνικούς.
Κάποιος την πήγαινε στο γυμναστήριο, 45 λεπτά από δω.
Γύριζε στη δουλειά.
Έπαιρνε τη Μάγκι, πήγαινε στο γυμναστήριο.
Κάθε μέρα επί πολλά χρόνια.
Η δεσποινίς Μάγκι Νίκολς, ομάδα κορασίδων από την Twin City Twisters.
Ο στόχος ήταν να κάνω πρωταθλητισμό, να μπω στην εθνική ομάδα.
Έκανα μάθημα μέσω διαδικτύου για να προπονούμαι περισσότερο.
Μάλλον από τα αγαπημένα μου κορμάκια.
Μου αρέσει το λευκό.
Δεν ξέρω γιατί, αν έχει λευκό επάνω του, το λατρεύω.
Δεν ξέρω γιατί.
Αν ήθελες να μπεις στην εθνική ομάδα,
έπρεπε να είσαι πολύ δυνατή, η γυμναστική...
είναι σχεδόν όλη σου η ζωή. Ήταν σχεδόν όλη μου η ζωή.
Εγκαταλείπεις σχεδόν τα πάντα.
Στη δοκό ισορροπίας η Μάγκι Νίκολς της Twin City Twisters.
Ρώτησα ποια σας εντυπωσίασε,
ποια έρχεται μετά από τη Σιμόν Μπάιλς.
Είπατε ότι μία είναι η Μάγκι Νίκολς.
Της μίλησα αυτήν την εβδομάδα,
είπε ότι νιώθει επιτέλους υπολογίσιμη.
Η Γυμναστική Ομοσπονδία των ΗΠΑ της στέρησε το όνειρο των Ολυμπιακών.
Ήταν πολύ επώδυνα, πολύ άσχημα όλα όσα έγιναν.
Έχουμε μια πολύ καλή ιδέα...
για το τι συνέβη πραγματικά.
Αποδείξεις, θα έλεγα.
Είναι σαν να βλέπετε τη δικαίωση να έρχεται σε αργή κίνηση.
Ελπίζω η δικαίωση.
ΙΝΤΙΑΝΑΠΟΛΗ 2019
Όταν αρχίσαμε να παρουσιάζουμε την ιστορία...
ήταν η πιο εκρηκτική ιστορία
που είχε το δίκτυο USA Today εδώ και χρόνια.
Ωστόσο, έβγαινε από τα θεωρεία.
Από μια μικρή αίθουσα σύνταξης.
Τι έχουμε, λοιπόν;
Μια πηγή μας που έχει δημοφιλές μπλογκ...
Όπως όλοι, έβλεπα ενόργανη στους Ολυμπιακούς
και είχα δει κάποια αστέρια όλα αυτά τα χρόνια.
Η Γυμναστική Ομοσπονδία όταν οργάνωση σ' αυτήν την πόλη,
αλλά δεν ήξερα πολλά για το τι γινόταν στα παρασκήνια.
Το πώς ήταν αυτή η κουλτούρα ήταν κάτι νέο για μένα,
και...
Και του αφοσιωθήκαμε.
ΤΡΙΑ ΧΡΟΝΙΑ ΝΩΡΙΤΕΡΑ ΑΥΓΟΥΣΤΟΣ 2016
Κάθε τέσσερα χρόνια είναι η εποχή μας να λάμψουμε.
Η δική μας στιγμή.
Όταν το πιο δύσκολο άθλημα στον κόσμο
παίρνει τη θέση που του αξίζει στη μεγαλύτερη σκηνή.
Η στιγμή που λάμπουν τα δυνατότερα φώτα
στους καλύτερους αθλητές που έχουν να προσφέρουν οι ΗΠΑ.
Το κάθε τέσσερα χρόνια...
ξεκινά τώρα.
Είναι από τα πιο δημοφιλή αθλήματα στους Ολυμπιακούς, ίσως γραφτεί ιστορία.
Το 1996 υπήρξαν οι Υπέροχες Επτά.
Το 2012 οι Δυνατές Πέντε.
Κι αυτή η ομάδα θα αποκτήσει όνομα απόψε με τον έναν ή τον άλλο τρόπο.
Καθώς ξεκινούν οι Ολυμπιακοί στο Ρίο,
έρευνα του δικτύου USA Today στην Ιντιανάπολη
αποκαλύπτει πιθανό σκάνδαλο σεξουαλικής κακοποίησης της Γυμναστικής Ομοσπονδίας.
Ισχυρίζεται ότι έχει έναν κανόνα που ίσως έχει βλάψει νεαρές αθλήτριες.
Έκανα μια έρευνα
για τη μη αναφορά σεξουαλικής κακοποίησης στα σχολεία.
Είχαμε πολλές υποθέσεις στην Ιντιάνα.
Καθώς έψαχνα πιο ευρέως
γιατί συμβαίνει συνεχώς αυτό
και γιατί ο κόσμος δεν το καταγγέλλει όπως είναι υποχρεωμένος...
πηγή είπε να δω τη Γυμναστική Ομοσπονδία.
Πώς χειριζόταν ανάλογες κατηγορίες.
Η πηγή μού υπέδειξε μια μήνυση
ενάντια σε βιαστή προπονητή...
που πήγαινε από γυμναστήριο σε γυμναστήριο
παρά τις ενδείξεις για τη συμπεριφορά του.
Ένας προπονητής φαινόταν ότι κακοποιούσε νεαρή γυμνάστρια
αφού η Γυμναστική Ομοσπονδία των ΗΠΑ είχε ενημερωθεί γι' αυτόν χρόνια πριν.
Σ' αυτόν τον φάκελο μια καταγγελία έλεγε
"Ο προπονητής πρέπει να μπει σε κλουβί πριν βιάσει κάποια".
Η Ομοσπονδία δεν έκανε τίποτα.
Καθώς κάναμε αυτήν την έρευνα, αποκτήσαμε πρόσβαση σε καταθέσεις
πρώην και νυν υψηλόβαθμων στη Γυμναστική Ομοσπονδία
που περιέγραφαν την πολιτική χειρισμού των ισχυρισμών.
ΚΑΤΑΘΕΣΗ ΤΟΥ ΣΤΙΒΕΝ ΠΕΝΙ ΤΖ.
Κύριε Πένι, είστε ο πρόεδρος της Γυμναστικής Ομοσπονδίας των ΗΠΑ;
Ναι.
Αν λάβετε καταγγελία σεξουαλικού παραπτώματος,
είτε από μισθωτό μέλος είτε από κάποιο μέλος της ΓΟΗΠΑ,
το παραδίδετε στις τοπικές αρχές;
Όχι.
Δεν παραδίδουμε μια καταγγελία.
ΟΤΑΝ ΕΡΩΤΗΘΗ ΕΝΟΡΚΩΣ Ο ΠΕΝΙ ΕΙΠΕ:
ΚΛΗΡΟΝΟΜΗΣΕ ΠΟΛΙΤΙΚΗ ΔΙΟΙΚΗΣΗΣ ΑΠΟΡΡΙΨΗΣ ΚΑΤΑΓΓΕΛΙΩΝ
ΩΣ ΦΗΜΕΣ, ΕΚΤΟΣ ΑΝ ΕΙΧΑΝ ΥΠΟΓΡΑΦΗ ΘΥΜΑΤΟΣ Ή ΓΟΝΕΑ ΘΥΜΑΤΟΣ
Πρώτη φορά φάνηκε ότι η ΓΟΗΠΑ είχε μια πολιτική
να μην αναφέρει κάθε καταγγελία στις αρχές.
Τις απέρριπταν ως φήμες,
εκτός αν είχαν υπογραφή θύματος, γονέα θύματος
ή αυτόπτη μάρτυρα.
Βρήκαμε ότι η Γυμναστική Ομοσπονδία είχε αρχεία καταγγελιών κακοποίησης
για 54 προπονητές.
Αν δεν υπήρχε υπογραμμένη κατάθεση
από το θύμα ή από γονέα, την έβαζαν απλώς σε έναν φάκελο
και την έχωναν στην αρχειοθήκη του Στιβ Πένι.
Και αυτοί οι προπονητές μετά κακοποιούσαν κι άλλα παιδιά.
ΣΤΡΑΒΑ ΜΑΤΙΑ ΣΕ ΣΕΞΟΥΑΛΙΚΗ ΚΑΚΟΠΟΙΗΣΗ
ΠΩΣ Η ΓΟΗΠΑ ΠΡΟΣΤΑΤΕΥΕ ΠΡΟΠΟΝΗΤΕΣ ΜΗΝ ΑΝΑΦΕΡΟΝΤΑΣ ΚΑΤΑΓΓΕΛΙΕΣ
Ετοιμάστε πάλι τα χρυσά μετάλλια.
Αυτή η στιγμή είναι για χρυσό Ολυμπιακό μετάλλιο.
Καθώς αθλητές συγκεντρώνονται στο Ρίο,
μια σοκαριστική αναφορά της Indianapolis Star
και του USA Today Network κυριαρχεί.
Η εφημερίδα αναφέρει ότι σε πολλές περιπτώσεις
η Γυμναστική Ομοσπονδία είχε κατηγορίες για σεξουαλική κακοποίηση από προπονητές,
αλλά δεν μοιράστηκε τις πληροφορίες με την αστυνομία.
Συχνά τις απέρριπτε ως φήμες,
επειδή οι καταγγελίες δεν γίνονταν από τα θύματα
ούτε από τους γονείς τους.
Το ερώτημα σήμερα...
Ο Στιβ Πένι, πρόεδρος της Γυμναστικής Ομοσπονδίας των ΗΠΑ,
είπε ότι η οργάνωση "Είναι αφοσιωμένη στο να προωθεί ένα ασφαλές περιβάλλον".
Σημείωσε "Πιστεύουμε ότι η Star παρέλειψε σημαντικά γεγονότα
που θα έδιναν μια πιο ακριβή εικόνα".
Καθάριζα την κουζίνα μου
και είχα δύο μωρά με διαφορά 13 μηνών μεταξύ τους,
και τα δύο άτακτα.
Είχα το μωρό μου δεμένο πάνω μου.
Τη φορούσα ενώ καθάριζα.
Έπρεπε να κάνω λίστα με ψώνια και άνοιξα υπολογιστή.
Βγήκε το Facebook.
Και στο κομμάτι των ειδήσεων ήταν η επικεφαλίδα του άρθρου.
Το είδα εντελώς τυχαία.
Και το διάβασα αμέσως.
Η πρώτη μου σκέψη ήταν "Είχα δίκιο.
Θάβουν τη σεξουαλική κακοποίηση.
Αυτό είναι.
Ήρθε η ώρα.
Αν είναι να βγει, θα βγει τώρα".
Το πρωί που δημοσιεύσαμε εκείνο το πρώτο άρθρο,
πήραμε ένα μέιλ από τη Ρέιτσελ Ντενχόλαντερ.
Έγραφε "Εμένα δεν με κακοποίησε προπονητής,
με κακοποίησε διάσημος γιατρός.
Και αν το καλύπτουν για τους προπονητές,
πιστεύω ότι θα το κάλυπταν και για εκείνον".
Και αυτή ήταν η πρώτη φορά
που άκουσα ότι ίσως κάτι δεν πάει καλά με τον Λάρι Νάσαρ.
Κύριε Αλέσια, λέγομαι Τζέσικα Χάουαρντ.
Ήθελα να σας τηλεφωνήσω για να συμμετέχω στο θέμα σας.
Έχω πολύ άγχος που θα το συζητήσω μαζί σας, αλλά...
Νομίζω ότι θα βοηθούσε...
να δικαιωθούν πολλοί άνθρωποι
που έχουν επηρεαστεί από την Ομοσπονδία και τους κανόνες της.
Ευχαριστώ. Αντίο.
Όταν...
βγήκε η ιστορία το 2016...
σκέφτηκα ξανά τον Νάσαρ.
Όταν καταλαβαίνεις...
Όταν συνειδητοποιείς ότι ήταν σεξουαλική κακοποίηση...
και δεν το ήξερες, δεν το είχες σκεφτεί...
γίνεται...
πολύ πραγματικό.
Λες και ήταν χτες.
Λες και μόλις έγινε, λες και είσαι 15.
ΤΖΕΪΜΙ ΝΤΑΝΤΣΕΡ ΤΡΙΤΗ ΜΕΤΑ ΑΠΟ ΔΥΟ ΟΡΓΑΝΑ
Το κεφάλι μου άρχισε να γυρίζει λίγο.
Δεν το είχα πει ποτέ σε κανέναν, αλλά...
Ήμουν τύπου "Κάτσε...
αυτός ο γιατρός έκανε και σ' εμένα πολύ παρόμοια πράγματα".
Σ' εκείνη τη φάση, ήμουν...
ακόμα φοβισμένη, αλλά...
Σκεφτόμουν "Αν είναι παιδόφιλος...
κι εγώ...
δεν κάνω κάτι γι' αυτό, δεν θα αντέχω να ζω έτσι".
Με πλησίασε η Τζέιμι Ντάντσερ,
που ήταν στην ομάδα το 2000.
Και μου είπε
την ιστορία για τον δρ Νάσαρ
και το πώς την είχε κακοποιήσει σεξουαλικά.
Την πίστεψα.
Αφού δέχτηκα να την αναλάβω, κάλεσα την Indianapolis Star.
Είπα "Θαυμάσιο άρθρο.
Αλήθεια, ξέρετε για κάποιον Λάρι Νάσαρ;"
Έμεινα άφωνος.
Σκέφτηκα "Τώρα μιλάμε για τρία άτομα".
Και δεν γνωρίζονταν μεταξύ τους.
Πόσες ακόμα υπήρχαν;
ΑΝΑΖΗΤΗΣΗ ΑΔΕΙΟΥΧΟΥ ΕΙΔΟΣ ΑΔΕΙΑΣ: ΟΣΤΕΟΠΑΘΗΤΙΚΟΣ
ΟΝΟΜΑ: ΛΟΡΕΝΣ ΕΠΩΝΥΜΟ: ΝΑΣΑΡ
Θεέ μου.
-Πω πω. -Θεέ μου.
-Όχι. -Γιατρός;
Προσεκτικά.
Βλέπετε προφανώς το κούνημα του κεφαλιού, την παραίτηση.
Όλοι ξέρουν ότι αυτά είναι αναμενόμενα και το σιχαίνονται.
Το ιατρικό προσωπικό. Ο γιατρός Λάρι Νάσαρ στο ταπί.
Βοηθάει αυτές τις γυναίκες.
Ο Νάσαρ ήταν ο γιατρός της ομάδας
στο πρόγραμμα γυμναστικής γυναικών επί 29 χρόνια.
Ήταν επίσης και γιατρός του Πανεπιστημίου του Μίσιγκαν.
Ήταν επιφανές μέλος της κοινότητας...
όταν έγιναν αυτοί οι ισχυρισμοί.
Γεια σας, καλώς ήρθατε στο GymnasticsDoctor.com.
Eίναι μέρος της εκπαίδευσης της αθλητιατρικής.
Αυτό το λέω ΤΤΧ.
Ξανά και ξανά.
Γύρω γύρω.
Είναι εκπληκτικό πόσο φροντίζουμε
αυτά τα παιδιά για να είναι υγιή
στο επίπεδο Παγκόσμιου Πρωταθλήματος
και Ολυμπιακού Πρωταθλήματος.
Τις βοηθάμε πριν από την προπόνηση,
μετά την προπόνηση και πριν από τη δεύτερη προπόνηση.
Είμαστε εκεί σε όλη τη δεύτερη προπόνηση.
Τις φροντίζουμε μέχρι να κοιμηθούν.
Τις βλέπουμε στις 7:00 το πρωί και τελικά στις 10:00 το βράδυ.
ΛΟΡΕΝΣ ΝΑΣΑΡ, ΟΣΤΕΟΠΑΘΗΤΙΚΟΣ
Στην ιατρική δούλευε ως εκπαιδευτής. Ήταν εθελοντής.
Όταν απέκτησε θέση στο Πανεπιστήμιο,
έπρεπε να κάνει και κοινωφελές έργο.
Ξεκίνησε ίδρυμα για αυτιστικά παιδιά.
Και έμοιαζε ένας εκπληκτικός...
υπέρ του δέοντος καλός άνθρωπος.
Για να δούμε τι άλλο έχετε...
ανακαλύψει εδώ.
Γρήγορα αρχίσαμε να φτιάχνουμε θέμα.
Και μοιράσαμε τις πηγές.
Η Μαρίσα πήγε στην Καλιφόρνια και βρήκε τον Τζον Μάνλι και την Τζέιμι Ντάντσερ.
Η Τζέσικα Χάουαρντ τότε μας είχε μιλήσει,
αλλά δεν ήταν έτοιμη να πάρει μέρος στο θέμα, ούτε καν ως Ανώνυμη.
Η ιστορία της μας βοήθησε να αποκτήσουμε αυτοπεποίθηση,
επειδή επιβεβαίωνε όσα είχαμε ακούσει από την Τζέιμι
και από τη Ρέιτσελ.
Εγώ ακολούθησα την ιστορία της Ρέιτσελ.
Είπε ότι δεν την πείραζε συνέντευξη στην κάμερα, επίσημα,
με το όνομά της...
στο σπίτι της.
Πες μου περισσότερα για το γιατί τώρα. Γιατί...
Γιατί είσαι τώρα πρόθυμη να έχεις τη γενναιότητα να μου μιλήσεις.
Δεν ήξερα πολλά όταν ήμουν 15.
Ήξερα, όμως, ότι στα θύματα κακοποίησης δεν φέρονται καλά.
Τα κοροϊδεύουν, τα αμφισβητούν, τα κατηγορούν, τα εξευτελίζουν.
Κι αυτό κάνει απίστευτη ζημιά στην αποκατάστασή τους.
Μακάρι να μπορούσα να το χειριστώ 16 χρόνια πριν.
Δεν νομίζω ότι μπορούσα. Τώρα μπορώ.
Ήμουν τελειομανής.
Αυτό με προσέλκυσε στην ενόργανη.
Η τελειότητα που απαιτούσε.
Οι δικοί μου δεν είχαν λεφτά για γυμναστήρια,
οπότε ξεκίνησα σχεδόν στα 12.
Τότε μπορούσα να δουλέψω.
Με τα αδέλφια μου καθαρίζαμε το γυμναστήριο και δούλευε κι η μαμά μου.
Ήμουν 1,62 όταν ξεκίνησα.Πολύ ψηλή, με ψηλό κορμό, με λάθος σωματότυπο.
Αγωνιζόμουν στον σύλλογο
και σε χαμηλό επίπεδο μάλιστα.
Μόνο στο Μίσιγκαν.
Το έκανα επειδή μου άρεσε, δεν ήμουν πολύ καλή.
Είπα στους γονείς μου ότι θέλω να κάνω ενόργανη όταν ήμουν τριών.
Το είδα στην τηλεόραση...
Είδα αυτά τα κορίτσια...
να στριφογυρίζουν, να κάνουν τούμπες και να πετάνε.
Και ήθελα να μπορώ να το κάνω κι εγώ.
Ήταν η πρώτη μου αγάπη, λάτρευα τα πάντα σ' αυτό.
Ήμουν τρελή.
Κοιτάζω πίσω τώρα και έκανα τριπλά ανάποδα άλματα από ένα μίνι τραμπολίνο
και ήμουν μόνο εννέα ετών.
Δεν ήξερα πόσο ταλαντούχα ήμουν. Εγώ απλώς περνούσα καλά.
Η 15χρονη Τζέιμι Ντάντσερ
που τη βλέπουμε μετά από πολύ καλή εμφάνιση στη δοκό.
Προπονούμουν με την Μπεθ και τον Στιβ Ραϊμπάκι στο Gliders Gymnastics
από τα 11 ως τα 18 μου.
Από 18 ώρες τη βδομάδα που προπονούμουν
άρχισα να προπονούμαι 30 με 35.
Τότε σκεφτόμουν
"Θα είμαι πιο πολύ στο γυμναστήριο, θα προπονούμαι πιο πολύ".
Δεν το χόρταινα.
Ό,τι κι αν έλεγαν ότι χρειαζόταν για να πάω στους Ολυμπιακούς,
θα το έκανα.
Έλα, Τζέιμι.
Θυμάμαι να έχω μελανιές στις φτέρνες μου.
Δεν μπορούσα να περπατήσω στο ταπί.
Αγωνιζόμουν και προπονούμουν με σπασμένα δάχτυλα στα πόδια.
Αγωνίστηκα με κάταγμα στην πλάτη.
Ο Μπέλα θα ξετρελαθεί μ' αυτό.
Όποτε είχα κάποιον τραυματισμό, όμως, δεν με πίστευαν.
Βλέπετε τον Μπέλα Καρόλι εκεί πίσω. Πάντα εκεί μοιάζει να είναι.
Το βάρος μου...
Θυμάμαι ότι είχα γρίπη.
Έκανα εμετό επί πέντε συνεχόμενες μέρες.
Θυμάμαι ότι με ζύγισαν
και είχα χάσει σχεδόν τρία κιλά επειδή ήμουν άρρωστη.
Και...
θυμάμαι την Μπεθ να μου λέει...
"Έχασες τρία κιλά. Να βρούμε πώς δεν θα τα ξαναπάρεις".
Το ότι δεν τους ένοιαζε πώς θα το κάνω με επηρέασε πάρα πολύ.
Τότε δεν το σκεφτόμουν ως κακοποίηση.
Αυτό είναι...
Ακόμα είναι ψυχολογικό για μένα.
Σχεδόν ακόμα νιώθω άσχημα και...
που λέω την αλήθεια. Σχεδόν...
Το μισώ αυτό που λέω, αλλά ανυπομονούσα να πάω για θεραπεία.
Και...
Επειδή ο Λάρι ήταν...
ο μόνος καλός ενήλικος.
Ο μόνος καλός ενήλικος που θυμάμαι...
να είναι...
μέρος της ομάδας της ΓΟΗΠΑ.
Ήταν ο μοναδικός...
καλός ενήλικος εκεί πέρα.
Ναι.
Αυτό είναι.
Όταν ήμουν 13 ξεκίνησα τον πρωταθλητισμό.
Και όταν ήμουν 15 μπήκα επιτέλους στην εθνική ομάδα.
Αν συνεχίσει έτσι, έχει μεγάλη πιθανότητα να μπει στην Ολυμπιακή Ομάδα του χρόνου.
Κυνηγάει ακόμα...
τη δεύτερη θέση μετά τη Σιμόν.
Το προπονητήριο της εθνικής ήταν στο Τέξας.
Ανήκε στη Μάρθα και στον Μπέλα Καρόλι.
Όταν η Μάρθα έβγαινε από το γραφείο κάναμε όλες έτσι
και καθόμασταν με σειρά ύψους.
Προπονούμασταν επτά ώρες τη μέρα.
Μας είχαν κατατάξει από την καλύτερη ως τη χειρότερη.
Μας παρακολουθούσαν πολλοί.
Προσωπικό από την εθνική, οι δικοί μας προπονητές, αθλητές.
Ήταν πολύ έντονο.
Η Μάγκι έλεγε ότι είναι πολύ τρομακτικό.
Ήταν πολύ αυστηροί.
Αλλά ήταν τιμή.
Από κει έβγαιναν οι ολυμπιονίκες.
Μπαίνεις στην ομάδα και έχεις μια ευκαιρία.
ΡΑΝΤΣΟ ΚΑΡΟΛΙ ΧΑΝΤΣΒΙΛ, ΤΕΞΑΣ
Ποτέ δεν επέτρεπαν στους γονείς να πάνε στο ράντσο.
Ελάχιστα της μιλούσα όταν ήταν εκεί,
δεν είχαν καλό σήμα στο κινητό.
Ήταν ένας αυστηρός τρόπος για να τις κάνουν πιο δυνατές...
καλύτερες στο άθλημά τους.
Οπότε, έπρεπε να εμπιστευτούμε και να πιστέψουμε το σύστημά τους.
Θα πίστευες ότι θα μπορούσαν...
να τις κρατήσουν ασφαλείς. Ειδικά...
όταν δεν επέτρεπαν σ' εμάς να πάμε εκεί.
Δεν ήξερα για τον Νάσαρ.
Δεν σκέφτηκα καν να ρωτήσω,
δεν ήξερα καν ότι ήταν εκεί.
Το 2015 ο Λάρι μού έκανε θεραπεία στην πλάτη.
Και υπήρχε ένα δωμάτιο
όπου βλέπαμε τηλεόραση, κάναμε μασάζ και τέτοια.
Το έκανε εκεί.
Και εγώ είχα μπερδευτεί και αναρωτιόμουν τι ήταν αυτό.
Δεν φαινόταν σωστό.
Πάντα μεγαλώνοντας πήγαινα για φυσιοθεραπεία,
είχα πολλούς τραυματισμούς.
Ποτέ δεν είχα βιώσει κάτι τέτοιο.
Είπα να ρωτήσω την Άλι.
Ήμασταν πολύ φίλες και ήταν και μεγαλύτερη,
Είχε πάει σε προπονητήρια και είχε δουλέψει ξανά μαζί του.
Οπότε, τη ρώτησα.
"Το κάνει και σ' εσένα; Είναι φυσιολογικό;"
Εκείνη είπε "Ναι, το κάνει και σ' εμένα".
ΣΑΡΑ ΤΖΑΝΤΖΙ
Η προπονήτρια της Μάγκι, Σάρα Τζάντζι, πήρε και μου είπε
"Θέλω να σου πω ότι άκουσα από τη Μάγκι και μια άλλη αθλήτρια...
ότι ο Νάσαρ την αγγίζει περίεργα.
Η Μάγκι της είπε ότι την αγγίζει στα απόκρυφα.
Έβαζε τα χέρια του στο αιδοίο της, της έβαζε δάχτυλο".
Κι εγώ είπα...
"Τι;"
"Να καλέσουμε αστυνομία".
Είπε "Θα πάρω τη Ρόντα Φεν
που είναι υπεύθυνη αμέσως".
Και την πήρε.
Και την επομένη με πήρε ο Στιβ Πένι.
Δεν του είχα ξαναμιλήσει.
Είπε μόνο
"Έμαθα ότι σε ανησυχεί κάτι".
Είπα "Με ανησυχεί;
Κακοποίησαν σεξουαλικά την κόρη μου.
Να καλέσουμε τις αρχές".
Λέει "Όχι, μην ανησυχείς γι' αυτό, θα το κανονίσω εγώ.
Η Γυμναστική Ομοσπονδία θα καλέσει την αστυνομία".
ΣΕΠΛΕΡ ΚΑΙ ΣΥΝΕΡΓΑΤΕΣ
Τρεις με τέσσερις βδομάδες μετά, ο Στιβ Πένι με ξαναπήρε.
Λέει "Θέλουμε να μιλήσεις σε μια ερευνήτρια.
Λέγεται Φραν Σέπλερ".
Σκέφτηκα "Ίσως έτσι κάνουν με υποθέσεις κακοποίησης παιδιών".
Δεν το είχα ξαναζήσει, δεν ήξερα.
Στους αγώνες μετά...
την καταγγελία της Μάγκι...
ο Στιβ Πένι μου έλεγε πάντα...
"Μην ανησυχείς για τη Μάγκι.
Θα τη φροντίσουμε τη Μάγκι. Μην ανησυχείς για τη Μάγκι".
Γιατί να μην τον πιστέψω;
Μιλάμε για τη Γυμναστική Ομοσπονδία των ΗΠΑ.
Για την Ολυμπιακή Ομάδα των ΗΠΑ.
Μας ακούς καλά;
Ναι, εσείς;
Είσαι σε ανοικτή ακρόαση.
-Αν είναι παράξενα, πες μας. -Εντάξει.
Λοιπόν... Είμαι ο Στιβ Μπέρτα.
Όταν ήσουν ενεργή στην ενόργανη, υπήρχαν προπονητές
ή άλλα στελέχη σαν τον Νάσαρ, που τα κορίτσια υποπτεύονταν
ή είχαν πει ότι τις κακοποιούσε;
Ναι, βέβαια.
Υπήρχαν σεξουαλικά αρπαχτικά παντού.
Στο γυμναστήριό μου.
Ο προπονητής της εθνικής, ο Ντον Πίτερς, είναι γνωστός βιαστής.
Ήταν παντού, σε όλη τη χώρα, και ξέραμε ποιοι είναι.
Αλλά πιο ευρεία, συναισθηματική και σωματική κακοποίηση ήταν φυσιολογική.
Και είχαμε λυγίσει απ' αυτό επίσης.
Ήμασταν τόσο πειθαρχημένες
που, όταν ξέραμε ότι ανάμεσά μας υπάρχει κάποιος βιαστής,
δεν λέγαμε ποτέ τίποτα. Ήμασταν...
Νιώθαμε εντελώς αδύναμες.
Δείτε το πρόσωπό της μετά το άλμα. Χτύπησε τον αστράγαλο.
Βλέπεις τη μικρή γκριμάτσα; Πονάει.
Πρέπει να συνεχίσει, όμως. Παίζεται ο τίτλος.
Το κουράγιο της Τζένιφερ Σέι την οδήγησε στον τίτλο
ως πρωταθλήτρια στο σύνθετο ατομικό στις ΗΠΑ.
Ο πόνος ήταν μεγάλο τίμημα.
Ξεκίνησα στα μέσα της δεκαετίας του '70.
Θα έλεγα ότι η στάνταρ μεθοδολογία
της προπόνησης των πρωταθλητριών ήταν η βαναυσότητα.
Ήταν η αποδεκτή μεθοδολογία.
Ήσουν όσο σκληρός χρειαζόταν
για να πάρεις από τον αθλητή σου αυτό που ήθελες.
Δεν είναι κάτι νέο.
Δεν το κάναμε καλά, δεν είχαμε φοβερά αποτελέσματα.
Μόνο καλούτσικα αποτελέσματα.
ΜΠΕΛΑ ΚΑΙ ΜΑΡΘΑ ΚΑΡΟΛΙ, ΣΥΝΤΟΝΙΣΤΕΣ ΕΘΝΙΚΗΣ ΟΜΑΔΑΣ ΓΥΝΑΙΚΩΝ
Μπέλα και Μάρθα Καρόλι, σύζυγοι και εκπληκτικοί προπονητές.
Μετά ήρθαν ο Μπέλα και η Μάρθα Καρόλι και...
επικύρωσαν αυτήν την προσέγγιση.
Αν επιτυχία σημαίνει μετάλλια στους Ολυμπιακούς,
τότε απέδειξαν ότι αυτή η μεθοδολογία ήταν επιτυχής,
ήταν ο σωστός τρόπος προπόνησης.
Ο κόσμος ξέρει τους Καρόλι, λίγοι ξέρουν την ιστορία τους.
Κρις, ίσως είναι το αποκορύφωμα του υποχρεωτικού αγωνίσματος.
Είναι από τις πιο δυνατές τεχνικά, πιο καλές γυμνάστριες που έχω δει.
Δες αυτό.
Πανέμορφος ρυθμός. Και κατακόρυφο.
Κοίτα πόσο πλάτος.
Άψογο. Ήταν απόλυτα άψογο.
Η Νάντια Κομανέτσι.
Τι θα πουν οι κριτές γι' αυτό;
Να το χαμόγελο.
Οι κυνικοί λένε ότι προπονήθηκε...
επειδή χαμογελάει σπάνια.
Ήταν οι προπονητές που είχε επιλέξει ο Νικολάι Τσαουσέσκου
για την εθνική ομάδα γυμναστικής της Ρουμανίας.
Προπόνησαν τη Νάντια Κομανέτσι στο χρυσό μετάλλιο του '76.
Αν δεις ομάδες από τη δεκαετία του '50 και του '60,
μοιάζουν μεγάλες.
Είναι μεγάλες.
Αυτό άρχισε να αλλάζει στα τέλη της δεκαετίας του '60,
αλλά εδραιώθηκε πραγματικά το 1976,
όταν κέρδισε η Νάντια στους Ολυμπιακούς σε ηλικία 14 ετών.
Και υπήρχε ένα μεγάλο κύμα κοριτσιών που ήθελαν να γίνουν γυμνάστριες,
είχαμε ταυτιστεί μαζί της.
Και αυτό που προέκυψε ήταν μια αισθητική πάρα πολύ νέων κοριτσιών. Παιδιών.
Αυτό δημιούργησε ένα πολύ επικίνδυνο περιβάλλον,
επειδή άρχισαν να κυριαρχούν διατροφικές διαταραχές.
Καθυστέρηση εμμηνορρυσίας
και καθυστέρηση ανάπτυξης.
Νομίζω, όμως, ότι ο κόσμος πίστευε πραγματικά
ότι για να καταφέρεις τις πιο δύσκολες ασκήσεις έπρεπε να είσαι μικροσκοπική.
Έτσι μπορούσαν και οι προπονητές
να ελέγχουν πιο πολύ τα κορίτσια.
Είναι σημαντικό ο κόσμος να ξέρει ότι ο Νικολάι Τσαουσέσκου και το καθεστώς του
ήταν το πιο καταπιεστικό καθεστώς στην Ανατολική Ευρώπη.
Και οι Καρόλι ήταν μέρος αυτού του συστήματος.
ΝΑΝΤΙΑ ΚΟΜΑΝΕΤΣΙ
Οι Ρουμάνοι ξεκίνησαν αυτήν την ιδέα...
της προπόνησης γυμναστριών από πολύ νεαρή ηλικία.
Από τα έξι τους χρόνια τις επέλεγαν από το νηπιαγωγείο
ή από το δημοτικό σχολείο.
Και τις δοκιμάζαμε.
Ευλυγισία, δύναμη και κανένας φόβος.
-Κανένας φόβος; -Ναι, κανένας φόβος.
Ήταν στο πλαίσιο του Ψυχρού Πολέμου.
Η ΕΣΣΔ ή η Ρουμανία
δεν μπορούσαν να πουν "Φτιάχνουμε καλύτερα προϊόντα
από τους Αμερικανούς".
Αλλά έχουμε τη Νάντια Κομανέτσι.
Ήταν το καλύτερο προϊόν της Ρουμανίας.
Γιατί χαμογελάς τόσο σπάνια;
Επειδή πάντα σκέφτεται τις ασκήσεις της.
Το 1976 σίγουρα όλοι ήθελαν κάποια σαν τη Νάντια,
να είναι σαν τους Ρώσους, τους Ρουμάνους, τους Ανατολικογερμανούς.
Αυτό που αποκαλούμε Κομουνιστικό Μπλοκ.
Ήταν οι καλύτεροι μακράν στο άθλημα.
Και σίγουρα ήθελες να είσαι όπως αυτοί που κέρδιζαν.
Ήμασταν, όμως, σε αγώνες και πάντα φαίνονταν πολύ φοβισμένες.
Οι γυμνάστριες.
Ποτέ δεν τις έβλεπες να μιλούν
και έμοιαζαν σχεδόν με ρομποτάκια.
Μπορώ να πω μόνο ότι οι αθλήτριες...
δεν έμοιαζαν ποτέ χαρούμενες.
Από την αρχή, ο Μπέλα είχε μια ιδέα
να έχουμε τον απόλυτο έλεγχο στα κορίτσια.
Τον απόλυτο έλεγχο.
Ο Μπέλα έλεγχε το βάρος τους.
Έπρεπε κάθε μέρα να ζυγίζονται.
Τους φώναζε και τις μείωνε.
"Χοντρή".
"Είσαι γουρούνα".
Τις χαστούκιζε
και τα κορίτσια φοβούνταν πάρα πολύ.
Η Μάρθα συνήθισε να τις αρπάζει από τον λαιμό,
έχωνε τα δάχτυλά της στον λαιμό τους.
Και τις χαστούκιζε πολύ.
Τα κορίτσια μερικές φορές είχαν αποτυπώματα από τα δαχτυλίδια της.
-Το αναφέρατε στις αρχές; -Ναι, βέβαια.
Τους ανέφερα, αλλά πρέπει να καταλάβετε
ότι κανείς δεν πήρε κάποιο μέτρο για να τους σταματήσει.
Στη Ρουμανία αυτό ήταν αποδεκτό.
Όταν πάει προς το ράντσο του στον αγροτικό δρόμο βόρεια του Χιούστον,
με το τετράτροχό του και με Μερλ Χάγκαρτ στο κασετόφωνο
και με έντομα που μαζεύτηκαν στο παρμπρίζ του...
θα ορκιζόσουν ότι είναι γέννημα θρέμμα Τεξανός.
Όταν ο Μπέλα Καρόλι αυτομόλησε στη Δύση, έγινε δυτικός.
ΤΡΕΙΣ ΡΟΥΜΑΝΟΙ ΑΥΤΟΜΟΛΟΥΝ
Αυτομολήσαμε μαζί.
Ξέραμε ότι στις ΗΠΑ υπάρχουν πολλά ταλέντα.
Βλέπαμε τα ταλέντα στους διεθνείς διαγωνισμούς.
Ξέραμε ότι είναι πάρα πολύ γόνιμο έδαφος
για αθλητές στις ΗΠΑ.
Κηρύσσω την έναρξη
των Ολυμπιακών Αγώνων του Λος Άντζελες.
Μαίρη Λου.
ΜΑΙΡΗ ΛΟΥ ΡΕΤΟΝ
Καλύτερη από ποτέ.
Όσο καλύτερα μπορείς, εντάξει;
Όταν ήρθαν ο Μπέλα και η Μάρθα...
αντιγράψαμε πλήρως το στιλ τους και τώρα κάναμε το ίδιο και στις ΗΠΑ.
Ξέραμε ποιο ήταν το σύστημά τους.
Ξέραμε κι ότι κέρδισαν συνέχεια, όμως.
Λατρεύουμε τον νικητή.
Κι όταν μια μικρή γεμάτη ενέργεια από τη Βιρτζίνια, η Μαίρη Λου Ρέτον,
πήρε το χρυσό στην ενόργανη στους Ολυμπιακούς του '84,
έγινε η εθνική μας αγαπημένη.
Ήμουν πρόεδρος της ΓΟΗΠΑ το '84,
και στόχος μου ήταν να παίζουμε σε όλα τα δίκτυα.
Ήταν πολύτιμο για να φτιάξουμε τη μάρκα μας,
την εικόνα του αθλήματος.
Και ξαφνικά η γυμναστική έβγαζε
σχεδόν $12 εκατομμύρια τον χρόνο το 1991.
Η Γυμναστική Ομοσπονδία των ΗΠΑ είχε καθαρή εικόνα.
Υπήρχαν εταιρείες που ήθελαν να συνδεθούν μ' αυτήν την εικόνα.
Και ήταν ζωτικής σημασίας να προστατευτεί αυτή η εικόνα.
Οι αθλητές κάνουν το άθλημα τόσο ιδιαίτερο.
Ποτέ δεν έχω δει αθλητές να προπονούνται τόσο σκληρά,
να είναι τόσο έξυπνοι και συμπαθείς.
Έχουν όλο το πακέτο.
ΣΤΙΒ ΠΕΝΙ
Ο Στιβ Πένι προσλήφθηκε ως αντιπρόεδρος μάρκετινγκ στην αρχή.
Δούλευε με το τηλεοπτικό μάρκετινγκ, με την Ομοσπονδία Ποδηλασίας.
Και στα τέλη της δεκαετίας του '90
η προσοχή στη Γυμναστική Ομοσπονδία έφερνε λεφτά...
προσέλκυε χορηγούς
και εκμεταλλευόταν τους Ολυμπιακούς αθλητές.
Τελικά, ο Στιβ Πένι έγινε πρόεδρος της ΓΟΗΠΑ.
Είχες μια οργάνωση που διοικούνταν από ειδικό στο αθλητικό μάρκετινγκ.
Και αυτό τον ένοιαζε.
Τον ένοιαζε το μάρκετινγκ αυτής της μάρκας.
Αυτή είναι η εικόνα του Μπέλα Καρόλι που έχει συνηθίσει ο κόσμος.
Ο έντονος, ανελέητος προπονητής
που τώρα δημιουργεί πρωταθλητές γυμναστές για τις ΗΠΑ.
Τα παιδιά αυτά τα συμβούλευαν ενήλικες
πώς να πραγματοποιήσουν το όνειρο της Ολυμπιάδας.
Χρησιμοποιείς το όνειρο αυτού του παιδιού για να χτίσεις αυτήν τη μάρκα.
Τους απασχολούσε τόσο να πουλήσουν αυτήν τη μάρκα...
που δεν είχαν χρόνο για τα κορίτσια.
Περνάμε στην ενόργανη γυναικών
και στις ΗΠΑ, που έχουν γίνει δύναμη τελευταία.
Θέλουν να γίνουν οι ισχυρότερες.
Θυμάμαι να βλέπω τους Ολυμπιακούς στο μικρό μου διαμέρισμα το 1996.
Η Κέρι Στραγκ ήταν στο άλμα.
Και θεωρούνταν κάτι σαν ηρωικό Ολυμπιακό κατόρθωμα,
εγώ πλέον το έβλεπα διαφορετικά, όμως.
Αν η Κέρι Στραγκ καταφέρει να βαθμολογηθεί με 9,493...
θα κερδίσει το χρυσό για την ομάδα
των ΗΠΑ.
Είναι τελευταία, μόνο αυτή μπορεί να τα καταφέρει.
Είναι τρομακτικό.
Κουτσαίνει.
Η αντίδραση των γονιών της.
Και πέφτει στο πρώτο άλμα και είναι προφανές ότι πονάει πολύ.
Πάει κουτσαίνοντας στην άλλη άκρη του διαδρόμου.
Μάθαμε μετά ότι αγωνιζόταν με σοβαρό τραυματισμό.
Θα τα καταφέρεις.
Κάνεις δύο άλματα, μετρά η υψηλότερη βαθμολογία,
και οι ΗΠΑ χρειάζονταν το δεύτερο άλμα.
Μάλιστα.
Φύγε!
Τα καταφέρνει.
Προσγειώνεται με το ένα πόδι.
Η Στραγκ τραυματίστηκε.
Και σέρνεται κυριολεκτικά φεύγοντας.
Φεύγει σέρνοντας.
Και ο Λάρι Νάσαρ... Τότε δεν ήξερε κανείς... αλλά είναι εκεί.
Τη μεταφέρουν έξω
δύο από το ιατρικό προσωπικό.
Πρέπει να μάθουμε αν...
Παίρνει 9,712. Τα κατάφερε!
Η Κέρι Στραγκ κέρδισε το χρυσό μετάλιο για την ομάδα των ΗΠΑ.
Οι Ρώσοι κλαίνε.
Πλησίασαν πάρα πολύ, αλλά οι Αμερικανοί τούς το άρπαξαν.
Ο Μπέλα πήγε και την πήρε αγκαλιά.
Και όλοι την επευφημούσαν ως ηρωίδα,
κι εγώ σκεφτόμουν μόνο "Γιατί το γιορτάζουμε αυτό;
Δεν είναι ότι είχε επιλογή".
Χαιρέτα τον κόσμο.
Το μόνο που μπορούσε να κάνει ήταν να κάνει το άλμα.
Λατρεύουμε τους νικητές στη χώρα μας.
Είναι ανταγωνιστική χώρα.
Θεωρούμε ότι είμαστε οι καλύτεροι στον κόσμο σε όλα.
Σωστά;
Αλλά η ιδέα ότι θα θυσιάσουμε τους νέους μας για να κερδίσουμε...
Μας αηδιάζει λίγο.
Ποτέ δεν θα λέγαμε ότι γίνεται έτσι.
Σε άλλα αθλήματα οι αθλητές είναι ενήλικες.
Μπορούν να πάρουν λογικά αποφάσεις για όσα θέλουν.
Αυτό δεν πιστεύω ότι ισχύει στην ενόργανη.
Πηγαίνουν στα εθνικά κέντρα προπόνησης όταν είναι δέκα ετών.
Τα κακοποιούν, τους φέρονται άσχημα...
επί χρόνια.
Οπότε, όταν ενηλικιωθούν,
τα όρια ανάμεσα στη σκληρή προπόνηση και στην κακοποίηση θολώνουν.
Έτσι, όταν υπάρχει πραγματική κακοποίηση, σεξουαλική κακοποίηση,
ήδη δεν πιστεύεις τον εαυτό σου.
Πιστεύεις ότι πεινάς. Πιστεύεις ότι πονάει ο αστράγαλός σου.
Πιστεύεις ότι δουλεύεις πολύ σκληρά.
Σου φωνάζουν, όμως, ότι είσαι τεμπέλα και χοντρή,
ότι δεν έχει τίποτα ο αστράγαλος.
Οπότε, όταν ένας άντρας...
βάλει το χέρι του χωρίς γάντι στον κόλπο σου, χωρίς να σε ρωτήσει,
φαντάζομαι ότι σκέφτεσαι...
"Είναι φοβερός γιατρός, είμαι τυχερή. Δεν θα μιλήσω".
ΡΑΝΤΣΟ ΚΑΡΟΛΙ ΧΑΝΤΣΒΙΛ, ΤΕΞΑΣ
Προστατεύουμε τους αθλητές μας.
Όχι μόνο σωματικά, αλλά και ψυχικά...
πρέπει να προστατεύεις τους αθλητές.
Αν κάνεις ένα λάθος...
αν χάσεις κάπως την εμπιστοσύνη τους, τελείωσες.
ΣΥΝΕΝΤΕΥΞΗ ΜΕ ΤΟΝ ΛΑΡΙ ΝΑΣΑΡ
Ο γυμναστής είναι πρώτος.
Το περιβάλλον και η κουλτούρα που ο Μπέλα και η Μάρθα Καρόλι δημιούργησαν στο ράντσο
ήταν φόβου...
εκφοβισμού
και σιωπής.
Το μόνο φως σ' εκείνο το μέρος ήταν ο Λάρι Νάσαρ.
Εγώ το λέω μπίντιμπι-μπόμπιντι-ντου.
Μπίντιμπι-μπόμπιντι-ντου.
Ορίστε.
"Πάει το τρενάκι..." Αυτό το μπαλάκι...
Ήταν ευγενικός, ήταν αστείος.
Τις έκανε να γελάνε.
Μπορώ να το πω κι έτσι...
Αυτό κάνω όταν μιλάω γι' αυτό, εντάξει; Και μετά...
Τους έδινε κρυφά σνακ και φαγητό.
Τις έκανε να τον εμπιστεύονται.
Ο Νάσαρ ήταν ό,τι δεν ήταν οι Καρόλι.
Ευχαριστώ που μας επισκεφτήκατε.
Έχουμε πάνω από 400 εκπαιδευτικά βίντεο
για την αποκατάσταση του αθλητή σας.
Για να δικαιολογήσει τη μεθοδολογία που χρησιμοποιούσε,
ο Λάρι Νάσαρ παρήγαγε δεκάδες βίντεο
όπου κάνει διάφορα που ο ίδιος
περιγράφει ως οστεοπαθητικές διαδικασίες σε κορίτσια.
Περνά από αυτήν τη σήραγγα
από τη λαγόνιο ακρολοφία, ως την ηβική σύμφυση, υπάρχει σύνδεση...
Έχει εξαιρετική γνώση του ανατομικού λεξιλογίου.
Και όλα μοιάζουν θεμιτά.
Αυτή είναι μια τυπική ταινία.
Θα βοηθήσει να σηκωθούν οι μύες.
Θα της το βάλουμε λίγο μέσα εδώ.
Ή και πολύ, μπορείς να πεις.
Όταν γίνεται αυτό...
Αν δεν ακούς, όμως, και κοιτάς μόνο τι κάνει...
Η συχνότητα και η ευκολία με την οποία άγγιζε μικρά παιδιά
ήταν εντελώς ανάρμοστη.
Όταν γνώρισα τον Λάρι Νάσαρ...
ήμουν μικρή.
Έκαναν εξετάσεις σε όλες.
"Θέλουμε να βεβαιωθούμε ότι όλες στην εθνική είναι υγιείς".
Ο Λάρι με εξέτασε.
Και...
με έγδυσε εντελώς.
Και νόμιζα ότι ήταν...
φυσιολογικό.
Όταν έμπαινες στο γραφείο του,
οι τοίχοι ήταν γεμάτοι με φωτογραφίες ολυμπιονικών.
'Ναι, την είχα αναλάβει".
Και του τηλεφωνούσαν.
Και ήταν η Μάρθα Καρόλι.
Συζητούσε την υγεία μιας γυμνάστριας
ενώ εκείνη καθόταν στο τραπέζι.
Αυτό, για ένα παιδί, είναι πολύ εντυπωσιακό.
Παραβίαση εμπιστευτικότητας.
Αλλά εντυπωσιάζει ένα παιδί.
ΠΑΝΕΠΙΣΤΗΜΙΟ ΤΟΥ ΜΙΣΙΓΚΑΝ
Πρώτη φορά είδα τον Λάρι
στην αθλητιατρική κλινική του Πανεπιστημίου του Μίσιγκαν το 2000.
Δεν ήμουν ούτε 15 ετών.
Πονούσα στη μέση και στον καρπό.
Σε σημείο που δυσκολευόμουν να κάνω βασικές καθημερινές δουλειές.
Ξάπλωσε στο τραπέζι.
Με την πλάτη, με την αλογοουρά απέξω.
Αν δεν τεντώσω...
Θα έκανε μυοπεριτονιακή απελευθέρωση,
ήξερα ότι ήταν πραγματική θεραπευτική τεχνική.
Την έκανε με το δεξί χέρι, εξωτερικά.
Έκανε πραγματική θεραπεία.
Με το αριστερό χέρι μου επιτέθηκε σεξουαλικά.
Χέρια ψηλά. Τώρα είναι σαν...
Έμπαινε ανάμεσα σ' εμένα και στη μαμά μου.
Εκείνη ήταν κοντά, όμως, υπέθεσα ότι κατάλαβε τι γινόταν.
Μήνες αργότερα έμαθα ότι δεν ήξερε.
Δεν έβλεπε πού ήταν το άλλο του χέρι, το έκρυβε εσκεμμένα.
Υπήρξε σίγουρα κλιμάκωση.
Με τον καιρό άρχισε πρωκτική διείσδυση.
Σε ένα από τα τελευταία μας ραντεβού
μου ξεκούμπωσε το σουτιέν και μου έκανε κανονικό μασάζ στο στήθος.
Ήταν εμφανώς ερεθισμένος σεξουαλικά.
Περίπου μία φορά τον μήνα και τον έβλεπα επί έναν χρόνο και κάτι.
Στις περισσότερες επισκέψεις με κακοποίησε.
Ήταν κάτι μόνιμα παρών. Δεν μπορούσα να το ξεχάσω.
Λίγα χρόνια μετά,
πήγα στην υπεύθυνη προπονήτρια στο γυμναστήριο όπου δούλευα.
Είπα "Ο Λάρι με κακοποίησε σεξουαλικά με πρόφαση ιατρική εξέταση".
Δεν έπρεπε να τον βλέπει καμία.
Μου είπαν "Καμία άλλη δεν λέει όσα εσύ".
Και...
Με προειδοποίησε να μη μιλήσω λόγω των επιπτώσεων.
Αυτό εδραίωσε μέσα μου το "Δεν μπορώ να κάνω κάτι τώρα".
ΑΝΑΚΟΙΝΩΣΗ ΟΛΥΜΠΙΑΚΗΣ ΟΜΑΔΑΣ ΓΥΝΑΙΚΩΝ ΤΩΝ ΗΠΑ ΣΤΗΝ ΕΝΟΡΓΑΝΗ
Όταν ανακοίνωσαν το όνομά μου, χάρηκα εκείνη τη στιγμή.
Ένιωσα ότι ίσως όλα αυτά άξιζαν.
Ο Μπέλα επέλεξε την ομάδα του!
Αλλά, για μένα,
οι Ολυμπιακοί δεν ήταν...
όνειρο που έβγαινε.
Και κάνουν την είσοδό τους οι ΗΠΑ. Κοιτάξτε τα χαμόγελα.
Κοιτάξτε τις σημαίες, τις νέες εμφανίσεις.
Ο Λάρι σε κακοποιούσε στους Ολυμπιακούς;
Ναι.
Ναι, ο Λάρι με κακοποιούσε στους Ολυμπιακούς.
Εκεί έπρεπε να προπονούμαστε μέρα και νύχτα.
Και όλη αυτή η πίεση, σωματική και ψυχική, να το κάνεις αυτό κάθε μέρα...
Η πλάτη μου πονούσε πολύ.
Έπρεπε να τη βάζουν στη θέση της...
κάθε μέρα.
Ενίοτε και τέσσερις φορές τη μέρα.
Νόμιζα ότι αυτό με βοηθούσε.
Και μας έδινε κρυφά φαγητό και γλυκά.
Τα άφηνε στο μαξιλάρι μας.
Δεν ήμουν περήφανη που ήμουν στους Ολυμπιακούς.
Και τώρα υποδεχτείτε τις παγκόσμιες πρωταθλήτριες και ολυμπιονίκες,
την ομάδα των Ηνωμένων Πολιτειών!
ΤΕΛΙΚΟΣ ΟΜΑΔΙΚΟΥ
Η δύο φορές παγκόσμια πρωταθλήτρια Σιμόν Μπάιλς!
Η Γκαμπριέλ Ντάγκλας!
Η Μπρένα Ντάουελ!
Η Μάντισον Κόσιαν!
Η Μάργκαρετ Νίκολς!
Η Αλεξάντρα Ρέισμαν!
Και η Μακέιλα Σκίνερ!
Η επόμενη είναι η Μάγκι Νίκολς.
Θα τα καταφέρει;
Και τα καταφέρνει!
Κάνει τις δυόμισι περιστροφές. To Άμαναρ.
Η Μάγκι κατήγγειλε τη σεξουαλική κακοποίηση στις αρχές Ιουνίου του 2015.
Και είχε μια πάρα πολύ καλή χρονιά.
Τα πήγαινε εκπληκτικά.
Ήταν στο αποκορύφωμα της καριέρας της. Πίσω, ξανά, από τη Σιμόν Μπάιλς.
Τα πήγε εκπληκτικά.
Είναι εκπληκτική, όμορφη, είναι συνεπής και κερδίζει.
ΗΠΑ!
Γυμνάστρια της Μινεσότα που κέρδισε χρυσό
έτυχε θερμής υποδοχής από άλλες γυμνάστριες
της Twin City Twisters.
-Η μαμά της... -Περήφανη.
-Φοβερό! -...η προπονήτριά της
και ο μπαμπάς της ήταν εκεί για να την επευφημήσουν.
Πλέον, αν δεν συμβεί κάτι, θα έλεγα
ότι η Μάγκι Νίκολς κι η Γκάμπι Ντάγκλας
είναι σε καλό δρόμο για το 2016.
Εξαιρετικό ήταν.
Είναι από τις αθλήτριες που βελτιώνεται συνεχώς
όποτε αγωνίζεται.
ΔΙΑΦΗΜΙΣΗ ΤΟΥ NBC ΓΙΑ ΤΟΥΣ ΟΛΥΜΠΙΑΚΟΥΣ
ΡΙΟ 2016
Η Μάγκι είναι από τον Μικρό Καναδά.
Η απόφοιτος του λυκείου Ρόουζβιλ είναι σχεδόν βέβαιο
ότι θα επιλεγεί για την ομάδα
στα προκριματικά.
Είναι μεγάλη τιμή που η σκληρή δουλειά μου σε όλη μου την καριέρα αποδίδει.
Θα είναι τιμή μου να εκπροσωπήσω τις ΗΠΑ και τη Μινεσότα
και θέλω να βοηθήσω την ομάδα των ΗΠΑ.
Το NBC Sports παρουσιάζει το Secret US Classic του 2016.
Η Μάγκι Νίκολς δεν είναι εδώ.
Είναι στη Μινεσότα και συνέρχεται από τραυματισμό στο γόνατο.
Είναι μια αθλήτρια που έκανε εκπληκτικό ντεμπούτο το 2015.
Και μετά έσκισε τον μηνίσκο της και αναγκάστηκε να κάνει επέμβαση.
Θυμηθείτε, την προηγούμενη φορά που είχε τραυματιστεί,
επέστρεψε ισχυρότερη, σωματικά και πνευματικά.
Ήταν εντελώς διαφορετική αθλήτρια.
Δεν ξέρουμε τι θα γίνει.
Δεν τη λένε άδικα Ζόρικη Μάγκι.
Η Μάγκι είχε μερικούς δύσκολους μήνες
πριν από τα προκριματικά για τους Ολυμπιακούς.
Είχε χτυπήσει το γόνατό της...
στο ράντσο.
ΟΜΑΔΑ ΗΠΑ
Είχε δύσκολο δρόμο μπροστά της
για να μπει στην Ολυμπιακή Ομάδα.
Προσπαθεί να συνέλθει από τραυματισμό στο γόνατο και επέμβαση.
Στο μεταξύ, την άνοιξη του 2016...
ο Στιβ Πένι έλεγχε κάθε τι που κάναμε
πριν τα προκριματικά των Ολυμπιακών.
Καταρχάς, η Hersey's ήθελε να κάνει ένα διαφημιστικό προς τιμή της Σιμόν.
Και στη διαφήμιση θα ήταν μόνο η οικογένεια της Σιμόν
και μια δυο κολλητές της.
Κι εκείνη κάλεσε τη Μάγκι να είναι στη διαφήμισή της.
Οπότε, πήγαν εκεί και άρχισαν το γύρισμα στο σπίτι της Σιμόν.
Και ξαφνικά το συνεργείο της Hersey's
παίρνει τηλεφώνημα από τον Πένι.
Ότι η Μάγκι δεν θα είναι στη διαφήμιση.
Εκείνος ούρλιαζε.
"Εγώ είμαι υπεύθυνος γι' αυτό, εγώ".
Και ακόμα δεν είχατε νέα από το FBI;
Τίποτα. Μου είπαν ότι ξέρουν.
Μου είπαν ότι το ερευνούσε η αστυνομία.
Ο Πένι, όμως, μας είπε ότι δεν μπορούμε να το συζητάμε.
Δεν είχαμε σκοπό...
να πούμε τίποτα.
Μας είχαν πει ότι γίνεται έρευνα από το FBI
και ίσως τη διακινδυνεύαμε.
Και επίσης δεν θέλαμε να ταράξουμε τον Στιβ Πένι και τη Μάρθα Καρόλι.
Ήξεραν ότι η Μάγκι είχε καταγγείλει τον Λάρι Νάσαρ.
Έπρεπε να κάνουμε ό,τι ακριβώς ήθελαν να κάνουμε.
Εκείνοι ήταν που επέλεγαν την Ολυμπιακή Ομάδα.
Μας εκβίαζαν.
Μας απειλούσαν με τους Ολυμπιακούς.
Το NBC Sports σάς καλωσορίζει στα προκριματικά για τους Ολυμπιακούς.
Μεγάλη σκηνή για 13 επίδοξες συμμετέχουσες στην Ολυμπιάδα.
Η επιτροπή επιλογής παρακολουθεί τα πάντα.
Τα δύο πιο σημαντικά μάτια, όμως, είναι αυτά εδώ.
Της Μάρθα Καρόλι, που είναι το αφεντικό στην ομάδα.
Απόψε, όμως, βλέπουν όλοι.
Ξεκινάμε με τη Μάγκι Νίκολς στο άλμα.
Προσπαθεί να είναι στους Ολυμπιακούς μετά από δύο τραυματισμούς στο γόνατο.
Η Μάρθα είπε ότι για να έχει ελπίδες η Μάγκι,
πρέπει να είναι όσο καλή ήταν και το 2015.
Μπορούσε να κάνει αυτό το πολύ δύσκολο άλμα.
Θα το δούμε από τη Σιμόν Μπάιλς. Λέγεται Άμαναρ.
Δυόμισι περιστροφές.
Τα κατάφερε πολύ καλά. Θαυμάσια προσγείωση.
Θα πάρει πολύ καλή βαθμολογία, αλλά και πάλι
δεν θα πάρει τη μέγιστη βαθμολογία
που θα έπαιρνε το Άμαναρ.
Βλέπεις να βάζει τα δυνατά της,
τη βλέπεις να αγωνίζεται και τα πήγε καλά.
ΝΑΤΑΛΙ ΧΟΚΙΝΣ ΜΗΤΕΡΑ ΤΗΣ ΓΚΑΜΠΙ ΝΤΑΓΚΛΑΣ
Αλλά για μας, ως γονείς,
σε κάθε αγώνα που πηγαίναμε ως τώρα υπήρχαν προκαθορισμένες θέσεις.
Μας ακολουθούσαν κάμερες.
Ακόμα και στο Αμερικάνικο Κύπελλο, λίγο καιρό πριν,
μας ακολουθούσε κάμερα σε όλο τον χώρο.
ΓΟΥΑΝΤΑ ΧΕΡΝΑΝΤΕΖ
Αλλά πήγαμε στα προκριματικά...
και δεν είχαμε θέσεις.
Δεν είχαμε μικρόφωνα, δεν μας ακολουθούσαν κάμερες.
Οπότε...
σίγουρα κάτι δεν πήγαινε καλά.
Η τελική κατάταξη.
Η Λόρι Χερνάντεζ είναι δεύτερη, τρίτη η Άλι Ρέισμαν.
Με μεγάλη διαφορά.
Μετά η Μακέιλα Σκίνερ, η Ρέιγκαν Σμιθ,
η Γκάμπι Ντάγκλας τερμάτισε ακριβώς εκεί που ξεκίνησε.
Στην έβδομη θέση.
Τους πήρε πάνω από 18 λεπτά.
Ο πρόεδρος Στιβ Πένι θα πάει στο μικρόφωνο.
Κυρίες και κύριοι, υποδεχτείτε
τον πρόεδρο και διευθύνοντα σύμβουλο της ΓΟΗΠΑ, τον Στιβ Πένι!
Καλησπέρα!
Με μεγάλη μου χαρά θα σας παρουσιάσω
τις πέντε κυρίες που θα εκπροσωπήσουν τις Ηνωμένες Πολιτείες της Αμερικής
στο Ρίο ντε Τζανέιρο.
Η τρεις φορές παγκόσμια πρωταθλήτρια Σιμόν Μπάιλς!
Η νυν χρυσή Ολυμπιονίκης στο σύνθετο ατομικό Γκαμπριέλ Ντάγκλας!
Για πρώτη φορά στην Ολυμπιακή Ομάδα...
η Λόρι Χερνάντεζ!
Η νυν παγκόσμια πρωταθλήτρια στους ασύμμετρους ζυγούς...
η Μάντισον Κόσιαν!
Και το δεύτερο μέλος των Δυνατών Πέντε,
η χρυσή Ολυμπιονίκης του 2012 Άλι Ρέισμαν!
Θα τις συνοδεύσουν τρεις αναπληρωματικές...
Ήμουν έκτη στο σύνθετο και επιλέχθηκαν πέντε κορίτσια.
Και επέλεξαν και τρεις αναπληρωματικές.
Μακέιλα Σκίνερ...
Ρέιγκαν Σμιθ και Άστον Λοκλίαρ.
Προπονούμουν όλη μου τη ζωή γι' αυτό
και δεν πήγα ούτε ως αναπληρωματική.
Πνευματικά και σωματικά ήμουν έτοιμη να προχωρήσω.
Η Μάγκι συνετρίβη.
Της στέρησαν...
πάρα πολλά πράγματα.
Πώς το αποδέχεσαι;
Προσπαθώ να δικαιολογήσω, να εξηγήσω, να εκλογικεύσω τα πράγματα.
Αλλά είναι δύσκολο να βρεις να πεις κάτι που δεν μπορείς να αποδείξεις.
Τα κορίτσια που επιλέχθηκαν χοροπηδάνε,
παίρνουν λουλούδια και βγάζουν φωτογραφίες.
Και η Μάγκι πήγε...
και έδωσε συγχαρητήρια σε όλες τους.
Αφού την κακοποίησε η ΓΟΗΠΑ, ο Στιβ Πένι, ο Λάρι Νάσαρ...
ήθελα μόνο να πάρω το παιδί μου από κει.
Να το πάω σπίτι και να το αγκαλιάσω.
ΜΑΓΚΙ ΝΙΚΟΛΣ ΟΜΑΔΑ ΗΠΑ
Προσπαθώ...
να μην το σκέφτομαι πολύ.
Προσπαθώ να συνεχίζω...
Ελπίζω να πήραν τη σωστή απόφαση για τους σωστούς λόγους.
Ποιες είναι οι προθέσεις σου τώρα;
Θα υποβάλω μήνυση ελπίζοντας να τη δει ο εισαγγελέας
και να ασκήσει δίωξη για σεξουαλική επίθεση.
Πόσο δύσκολο ήταν να φτάσεις εδώ;
Ξέρω ότι, αν πάει στον εισαγγελέα, θα καταθέσω
με μεγάλες λεπτομέρειες μπροστά του,
ξέροντας ότι θυμόμαστε τα ίδια.
Τη μισώ αυτήν την ιδέα. Τη μισώ.
Αλλά αν δεν το κάνω, αυτός θα συνεχίσει.
Αυτό το μισώ περισσότερο.
Όταν πήρα συνέντευξη από τη Ρέιτσελ,
είχε περίπου 100 σελίδες
ιατρικά έγγραφα.
Είχε ετοιμάσει η ίδια υπόθεση κατά του Νάσαρ, σαν δικηγόρος.
ΑΣΤΥΝΟΜΙΑ
ΑΣΤΥΝΟΜΙΑ ΠΑΝΕΠΙΣΤΗΜΙΟΥ
Στις 25 Αυγούστου του 2016
μας κάλεσε το κέντρο και είπαν "Ερευνάτε σεξουαλικά εγκλήματα, έτσι;"
Λέω "Ναι". Λένε "Πήρε κάποια.
Μένει εκτός της πολιτείας και της επιτέθηκε σεξουαλικά ένας γιατρός
πριν από 16 χρόνια και θα ήθελε να μιλήσει με κάποιον γι' αυτό".
Της τηλεφώνησα εκείνη τη μέρα και ήταν η Ρέιτσελ Ντενχόλαντερ.
Είπε "Θέλω να βρεθούμε.
Να σου φέρω έγγραφα και τέτοια".
Τη ρώτησα το όνομα του γιατρού.
Είπε "Λάρι Νάσαρ".
Τον είχα ακουστά από μια έρευνα του 2014,
όπου μια επιζήσασα κατήγγειλε
ότι της επιτέθηκε σεξουαλικά στη διάρκεια ιατρικής θεραπείας.
Παρουσιάστηκε η υπόθεση στο γραφείο του εισαγγελέα
και αρνήθηκαν να του απαγγείλουν κατηγορίες.
Όταν μίλησα, ανακάλυψα
ότι πολλές γυναίκες και κορίτσια είχαν μιλήσει
χρόνια πριν τον γνωρίσω εγώ.
Από το 1997 κιόλας.
Τις βεβαίωνε ότι ήταν κοινή ιατρική πρακτική,
όχι σεξουαλική επίθεση.
Τις έστελναν ξανά σ' αυτόν για συνεχή κακοποίηση.
Λέγομαι Άντρεα Μάνφορντ.
Χάρηκα. Λάρι Νάσαρ.
Ευχαριστώ που ήρθατε.
Προφανώς, δεν είστε υπό κράτηση, όποτε θέλετε φεύγετε.
Μία μέρα αφού μίλησα στη Ρέιτσελ, ήρθε στο τμήμα.
Ήταν πολύ φιλικός.
Ευχάριστος, ιδιόρρυθμος. Πολλοί τον έλεγαν ιδιόρρυθμο.
Πόσο καιρό κάνετε αυτήν την τεχνική;
Έχω βίντεο από...
όταν ήμουν 13 κιλά λιγότερα
να την κάνω.
Μάλλον από τη δεκαετία του '90.
Άρχισα να τον ρωτάω για την έρευνα του 2014.
Υπήρχαν συγκεκριμένα πρωτόκολλα
για τη συναίνεση μετά από ενημέρωση,
για την παρουσία κι άλλου στην αίθουσα, για γάντια.
Υπήρχαν περιπτώσεις
που δεν ήταν άλλος στην αίθουσα στην εξέταση;
Υπήρχαν μερικές περιπτώσεις, βέβαια.
Καταλαβαίνετε; Έτσι γίνεται η ιατρική σήμερα. Δύσκολα.
Περιλαμβάνει ποτέ πρωκτική διείσδυση με το δάχτυλο;
Μόνο αν έχουμε πρόβλημα στον κόκκυγα σε γυναίκα.
Αν πρέπει να διορθώσω κόκκυγα,
χρησιμοποιώ το δάχτυλό μου μέσα
και τον αντίχειρα απέξω, για να...
Φοράτε γάντια τότε;
Αν είναι να κάνω διείσδυση, ναι. Εννοώ...
Ρωτάω, επειδή είχαμε κι άλλη καταγγελία.
-Αλήθεια; -Ναι.
Είναι μια ασθενής σας από παλιότερα.
-Μάλιστα. -Περιγράφει πράγματα που
δεν μου ακούγονται φυσιολογικά σε μια κανονική θεραπεία.
Και όσο τον ρωτούσα λεπτομέρειες, τόσο περισσότερο αγχωνόταν.
Ίδρωνε, τραύλιζε.
Προσπαθούσε να το αλλάξει
για να κατηγορήσει
τη Ρέιτσελ και τις άλλες ασθενείς.
Αυτό που με μπερδεύει εμένα σε όλο αυτό...
Γιατί δεν είπαν κάτι όταν έκανα την αγωγή,
αν ένιωθαν άβολα;
Αν μιλάω στην ασθενή...
Φανταστείτε να είστε εσείς ένα έφηβο κορίτσι.
-Εντάξει; -Εντάξει.
Οι περισσότεροι που βιάζονται...
νιώθουν άβολα, δεν ξέρουν τι να πουν.
Καλά.
Μιλούσε με ιατρική ορολογία.
Αναφερόταν σε σημεία του σώματος.
Και έλεγε "Δεν χρειάζονται αυτά",
"Δεν θα τα καταλάβετε αυτά".
Οι σταυρωτοί σύνδεσμοι διασχίζουν την ηβική σύμφυση,
για σχηματισμό βόθρου...
Είναι σαν το πυελικό έδαφος.
-Μάλιστα. -Δεν τα καταλαβαίνουν αυτά.
Οπότε, πας μέσα...
Δεν τα καταλάβαινα αυτά.
Δεν είχε σημασία, δεν μπορούσε να μου εξηγήσει...
πως κάποιο από αυτά...
τα μέλη, κάποιος από τους τραυματισμούς θα απαιτούσε...
κολπική διείσδυση...
για να περάσει.
Ερεθίζεστε σ' αυτές τις εξετάσεις;
Αν ερεθίζομαι;
Ναι, έχετε ποτέ στύση...
Προφανώς, δεν έχω. Καταλαβαίνετε;
Υπάρχει λόγος να έχετε σε εξέταση;
Δεν πρέπει να έχω στύση σε εξέταση.
Μάλιστα.
Αν υπήρξε ερεθισμός, είναι...
Θέλω να πω, θα ήταν επειδή...
Κάτι, δεν ξέρω.
Δεν προσπαθώ να...
Ποιο είναι το "κάτι"; Δεν ξέρω.
Όταν είσαι άντρας, καμιά φορά έχεις στύση.
Αλλά δεν... Είναι...
Έχεις στύση όταν ερεθίζεσαι.
Όπως και την άλλη φορά, θα γίνει έρευνα.
-Ναι. -Εντάξει;
Εντάξει.
Θα σας φέρω πιο πολλές πληροφορίες. Επιστρέφω.
Καλά.
Καθώς αρχίσαμε να ψάχνουμε την υπόθεση Νάσαρ,
μιλήσαμε στον δικηγόρο του.
Είπε αμέσως...
"Είναι πολύ σημαντικός άνθρωπος
και πιθανώς να καταστρέψετε τη φήμη του".
Το γνωρίζαμε κι εμείς αυτό καλά.
Η Ρέιτσελ Ντενχόλαντερ ήταν απόλυτα αξιόπιστη πηγή.
Ο Τζον Μάνλι και η Τζέιμι Ντάντσερ ετοίμαζαν τότε μήνυση.
Αυτό μας έδωσε μεγαλύτερη αυτοπεποίθηση.
Δεν βρήκαμε παλιότερες μηνύσεις.
Δεν βρήκαμε κατηγορίες ιατρικής αμέλειας.
Εγώ έπρεπε να βρω κι αν υπήρχε αποδεκτή διαδικασία
με ενδοκολπική διείσδυση
για θεραπεία νέας αθλήτριας.
Έμαθα γρήγορα ότι δεν υπήρχε.
Έπρεπε να ζητήσω από τον Νάσαρ συνέντευξη στο γραφείο του δικηγόρου του.
ΚΑΤΑΓΡΑΦΗ ΣΥΝΕΝΤΕΥΞΗΣ
Ήταν εθελοντής; Αυτό ήταν στη Γυμναστική Ομοσπονδία;
Ο δρ Νάσαρ ήταν εθελοντής επί πόσα χρόνια;
Επί 29 χρόνια.
Ήταν 29 χρόνια στη ΓΟΗΠΑ.
Δεν πληρωνόταν.
Παραιτήθηκε, βασικά πήρε σύνταξη,
το 2015.
Ήθελε να ασχοληθεί με άλλα πράγματα.
Δεν είχε καμία σχέση με ισχυρισμούς σεξουαλικών παραπτωμάτων.
Τι άλλο θέλετε να πείτε για τις κατηγορίες εναντίον του;
Αρνείται όλες τις κατηγορίες.
Δεν έχει ξανακούσει τέτοιες κατηγορίες. Κανείς από την αστυνομία
και από άλλο ρυθμιστικό σώμα, από τη Γυμναστική Ομοσπονδία
ή κάποιοι γονείς, κανείς ποτέ...
δεν υπονόησε ότι ο δρ Νάσαρ έκανε κάτι
τέτοιου είδους με κάποια γυμνάστρια,
απ' όσο γνωρίζει.
Φαίνεται ότι υπάρχει μια καταγγελία
ότι έκανε διείσδυση με το χέρι στη γυμνάστρια εδώ. Στον κόλπο της.
Είναι διαδικασία που χρησιμοποιεί;
Όχι.
Δεν υπάρχει καμία περίπτωση
όπου διείσδυσε στον κόλπο της σε ιατρική διαδικασία.
Όταν έφυγα, ο Νάσαρ σχεδόν έκλαιγε. Με παρακαλούσε.
"Μη γράψετε γι' αυτό.
Θα καταστρέψετε τη φήμη μου, την οικογένειά μου.
Δεν έκανα τίποτα".
Και όταν έφευγα...
Άνθρωπος είμαι, με επηρέασε.
Ήμουν σίγουρος για τις πληροφορίες μας και για το θέμα,
αλλά επίσης έβλεπα έναν άνθρωπο που...
είχε άψογο παρελθόν απ' όσο ξέραμε,
και με ικέτευε.
Θύμιζα στον εαυτό μου
"Μην τον λυπάσαι.
Τα θύματα να λυπάσαι, όσες το βίωσαν".
Αλλά το έπαιζε πολύ καλά.
Ο πρώην γιατρός της Γυμναστικής Ομοσπονδίας των ΗΠΑ επί 20 χρόνια
αντιμετωπίζει δεκάδες κατηγορίες σεξουαλικής κακοποίησης,
και μία από πρώην Ολυμπιονίκη.
Η ομάδα δημοσιογράφων της Indianapolis Star
δημοσίευσε καταγγελίες από γυμνάστριες που κατηγορούν τον Νάσαρ για βιασμό
στη διάρκεια ιατρικών θεραπειών.
Στη συνέντευξη με τους δικηγόρους του Νάσαρ,
είπε ότι ποτέ δεν είχε κάνει ενδοκολπική διαδικασία, κι αυτό...
ήταν η καταδίκη του.
Γιατί τότε, κάθε γυναίκα στην οποία το είχε κάνει,
και ήταν εκατοντάδες,
ήξερε ότι λέει ψέματα.
Και η αντίδραση ήταν σχεδόν άμεση.
Όλες εκείνες οι γυναίκες εκεί έξω σκέφτονταν "Τι;
Εγώ άλλα έζησα".
Έτσι, αρχίσαμε να δεχόμαστε κλήσεις από θύματα, επιζήσασες.
Εμφανίστηκαν άλλα δώδεκα θύματα. Μετά ήταν 30, μετά 60.
Και αυξάνονταν κάθε μέρα.
Εμφανίζονταν όλο και περισσότερες.
Και καθώς αυξανόταν...
αρχίσαμε να συνειδητοποιούμε πόσο άσχημα ήταν.
Πλέον, όμως,
παίρναμε και άσχημα τηλεφωνήματα, άσχημα γράμματα,
από υποστηρικτές του Νάσαρ.
Πρέπει να καταλάβετε.
Ήταν ένας πολύ αγαπητός άνθρωπος.
Ναι, ήμουν μόνο "Ανώνυμη".
Αλλά σίγουρα, στον κόσμο της γυμναστικής...
όλοι ήξεραν ότι είμαι εγώ.
Και τότε ήταν
που τα πράγματα δυσκόλεψαν για μένα, επειδή...
ο κόσμος ήταν πολύ...
κακός.
ΚΥΝΗΓΙ ΜΑΓΙΣΣΩΝ
ΕΙΝΑΙ ΒΙΑΣΜΟΣ ΑΝ Σ' ΑΡΕΣΕΙ;
Δεν έλεγαν "Είναι ηρωίδα. Μπράβο, Τζέιμι, κι εγώ το ίδιο".
Άκουγε συνεχώς "Είσαι πόρνη, είσαι μπεκρού".
Οι δικηγόροι της ΓΟΗΠΑ
έπαιρναν τους πρώην της για να ξεθάψουν βρόμες για το ερωτικό της παρελθόν.
Την άφησαν να τραβήξει τα πάνδεινα.
Στα σόσιαλ μίντια, στα ΜΜΕ.
Εκείνη και τη Ρέιτσελ Ντενχόλαντερ.
Ήταν μια απίστευτα σκοτεινή περίοδος.
Ειπώθηκαν πολλά.
Ότι ήμουν μια ξοφλημένη γυμνάστρια που δεν το άντεχα.
Ότι ήθελα φήμη.
Ότι μου άρεσε.
Τον περισσότερο καιρό δεν μπορούσα να φάω,
έχασα πολύ βάρος.
Έχασα κάθε ίχνος ιδιωτικής ζωής και κάθε ίχνος αξιοπρέπειας
με όσα έπρεπε να αποκαλύψω.
Όταν βγήκε το πρώτο μας άρθρο γι' αυτόν ήταν υποψήφιος για το σχολικό συμβούλιο.
Πήρε το 22% των ψήφων.
Πάνω από 2.000.
Μετά από όλα αυτά.
ΕΠΙΤΡΟΠΗ ΣΧΟΛΙΚΗΣ ΕΚΠΑΙΔΕΥΣΗΣ
ΑΠΟΣΥΡΘΗΚΕ ΓΙΑ ΘΕΣΗ ΣΕ ΣΧΟΛΕΙΟ...
Διάβασα στην Indy Star ότι ο Νάσαρ έφυγε από τη Γυμναστική Ομοσπονδία,
επειδή ήθελε να μπει στο σχολικό συμβούλιο και να δουλέψει στην πόλη του.
Και σκέφτηκα...
"Τι γίνεται εδώ;"
Είχα μείνει άναυδη.
"Γιατί του επιτρέπουν να βάζει υποψηφιότητα για το σχολικό συμβούλιο
ενώ κακοποιούσε την κόρη μου και άλλες;"
Τότε είχαμε καταγγείλει την κακοποίηση της Μάγκι πάνω από έναν χρόνο πριν.
Και μας έλεγε συνεχώς ο Στιβ Πένι...
να μην το συζητάμε,
θα κατέστρεφε την έρευνα του Λάρι Νάσαρ.
Αλλά κανείς δεν με βοηθούσε,
δεν με κατεύθυνε κανείς και είχα βαρεθεί.
Τότε είδα στην Indy Star το όνομα του Τζον Μάνλι
και έλεγε ότι δουλεύει με θύματα.
Επικοινώνησα αμέσως μαζί του.
Μέσα σε μία εβδομάδα από τη δημοσίευση της ιστορίας στην Indy Star,
μου έστειλε μέιλ η Τζίνα Νίκολς.
Δεν την ήξερα.
Δεν ήξερα τη Μάγκι.
Μου είπε την ιστορία κι ότι η κόρη της το κατήγγειλε τον Ιούνιο του 2015.
Τότε κατάλαβα...
ακριβώς ποιον αντιμετώπιζα.
Αντιμετώπιζα μια οργάνωση που δεν έδινε δεκάρα για τα παιδιά.
Τους ένοιαζε μόνο η οργάνωση και κάλυπταν τον βιασμό.
Όταν η Τζέιμι, η Ρέιτσελ και η Τζέσικα ανέφεραν τον βιασμό του Νάσαρ
στην Indy Star το 2016...
Τότε αναφέρθηκε πρώτη φορά δημόσια.
Δεν άκουγε πρώτη φορά η ΓΟΗΠΑ για τους βιασμούς του Νάσαρ.
Το ήξεραν τον Ιούνιο του 2015...
όταν η Μάγκι Νίκολς είπε στην προπονήτρια "Ο Λάρι Νάσαρ με πιάνει παράξενα".
Εκείνη δεν το κατήγγειλε στην αστυνομία.
Το ανέφερε στη Ρόντα Φεν
που έπρεπε να το καταγγείλει.
Εκείνη το είπε στον Στιβ Πένι,
που έπρεπε να το καταγγείλει, αλλά δεν το έκανε.
Οι δικηγόροι τούς έβαλαν να προσλάβουν
μια ερευνήτρια υποθέσεων σεξουαλικής παρενόχλησης.
Εκείνη μίλησε με τη Μάγκι Νίκολς.
Και μίλησε με τις Ολυμπιονίκες Άλι Ρέισμαν...
και Μακέιλα Μαρόνι.
Η Άλι Ρέισμαν ανέφερε ότι ο Νάσαρ είχε κακοποιήσει σεξουαλικά τη Μακέιλα
στο σπίτι τους στο Ολυμπιακό Χωριό στο Λονδίνο το 2012.
Είχαν περάσει πέντε βδομάδες από τότε που η Μάγκι το ανέφερε στη ΓΟΗΠΑ
και ο Πένι το είπε τελικά στο FBI.
Αυτό είναι άμεση παραβίαση του νόμου σε Ιντιάνα και Τέξας.
Τότε, για κάποιον λόγο, το FBI δεν έκανε τίποτα.
Δεν έγινε τίποτα τον Οκτώβριο, τον Νοέμβριο,
τον Δεκέμβριο, τον Ιανουάριο, τον Απρίλιο, τον Μάιο...
Τόσο καιρό ο Νάσαρ δούλευε στο πανεπιστήμιο.
Όλο αυτόν τον καιρό κακοποιούσε κορίτσια.
Επί 13 μήνες.
Όταν βγήκε η ιστορία του Νάσαρ...
προσπαθούσαμε να ψάξουμε πιο ευρέως
τι πρόβλημα υπάρχει με τη Γυμναστική Ομοσπονδία των ΗΠΑ.
Θέλαμε να αποδείξουμε ότι πήγαινε πολύ μακρύτερα από τον Νάσαρ.
Το ξέραμε λόγω των όσων μαθαίναμε για την κουλτούρα εκεί.
-Έχουμε θέματα με το χρονοδιάγραμμα. -Το φαντάστηκα.
Οι νόμοι στο Τέξας και στην Ιντιάνα λένε ότι πρέπει να αναφερθεί αμέσως.
Και για κάποιο λόγο υπάρχουν ερωτήματα για το αν η ΓΟΗΠΑ...
-το έκανε αυτό. -Ναι.
Αυτό που ελπίζω να καταφέρετε
είναι να μπορέσετε να το γράψετε έτσι ακριβώς. Να πείτε
ότι υπάρχουν αποδείξεις ότι ήθελαν να το αποσιωπήσουν,
και μετά να αρχίσετε να δίνετε τις αποδείξεις.
Η Γυμναστική Ομοσπονδία είπε ότι έλαβαν μέτρα.
Πίστευαν ότι είχαν λάβει μέτρα κάνοντας μια εσωτερική έρευνα,
προσέλαβαν κάποιον να το ψάξει.
Έτσι, μιλούσαν με κόσμο επί πέντε εβδομάδες
πριν το καταγγείλουν στο FBI.
Εσύ τι πιστεύεις;
Πιστεύω ότι ο νόμος για την υποχρεωτική καταγγελία είναι απόλυτα ξεκάθαρος.
Πρέπει να σφάλλεις υπέρ του παιδιού
και να κάνεις καταγγελία στις αρχές αμέσως.
Έτσι λέει ο νόμος.
Καθώς μελετούσαμε βαθύτερα την ιστορία της Νίκολς,
λάβαμε έναν τεράστιο όγκο εγγράφων από τους συναδέλφους μας στο Μίσιγκαν.
Και ήταν εκατοντάδες σελίδες που περιλάμβαναν περίπου έξι μέιλ.
Αυτό είναι μέιλ από τις 22 Ιουλίου του 2015.
Αφού το είχε αναφέρει η Μάγκι στη Γυμναστική Ομοσπονδία.
Έγγραφα που είδαμε
έδειχναν ότι ένα μέιλ στάλθηκε στον δικηγόρο της ΓΟΗΠΑ.
Ο Νάσαρ είχε μοιραστεί συνδέσμους για κάποια προκλητικά βίντεο
που τον έδειχναν να κάνει θεωρητικά "ιατρικές πράξεις"
για να υπερασπιστεί τον εαυτό του από κατηγορίες κακοποίησης.
Όταν βρεις το σημείο που πονάει, μένεις εκεί.
Όποιος τα έβλεπε και είχε λίγη λογική και νοιαζόταν για τα παιδιά
θα αναλάμβανε δράση άμεσα.
Υπήρχαν κι άλλα μέιλ μεταξύ του Νάσαρ και αξιωματούχων της ΓΟΗΠΑ.
Σύντομα τα βρήκαμε,
και κοιτούσα ένα χρονολόγιο
των ψεμάτων που έλεγαν για να τον καλύψουν.
"Εξηγήσαμε στην κλήση ότι η ΓΟΗΠΑ είναι ενήμερη
για τις ανησυχίες για κάποιες πράξεις,
με αθλητές που δεν νιώθουν άνετα με θεραπεία σε κάποια
μέρη του σώματος".
"Επιπλέον, πριν από πρωταθλήματα,
ο Ρον Γκάλιμορ να συμβουλεύει ξανά το ιατρικό προσωπικό
να μη δέχεται αθλητές για προσωπικούς λόγους,
εκτός αν προτιμάτε διαφορετική προσέγγιση που μπορούμε να συζητήσουμε".
Καλώς, ευχαριστώ. Αντίο.
Ποια είναι η επικεφαλίδα;
Πώς ξεκινάει;
Η Γυμναστική Ομοσπονδία διαπραγματεύεται, ουσιαστικά, με τον Λάρι.
Συμφώνησαν να πουν ψέματα ότι είναι άρρωστος,
γι' αυτό δεν μπορούσε να πάει στον συγκεκριμένο αγώνα.
Αυτό δείχνει συγκάλυψη.
Πολύ καλό θέμα.
Πόσοι ήταν παραλήπτες του μέιλ;
Τρεις. Ο Λάρι, ο Ραϊμπάκι και η Καρόλι.
Από τότε που δημοσιεύτηκαν οι αρχικές καταγγελίες,
η αστυνομία του πανεπιστημίου
έλαβε 24 καταγγελίες σεξουαλικής κακοποίησης εναντίον του Νάσαρ.
Καθώς έφταναν οι καταγγελίες, ο Νάσαρ απολύθηκε από το πανεπιστήμιο.
Δεν απαγγέλθηκαν κατηγορίες.
ΠΑΝΕΠΙΣΤΗΜΙΟ ΜΙΣΙΓΚΑΝ
Οι δύο μεγαλύτεροι φόβοι μου
ήταν ποιον ερευνητή θα είχα και ποιον κατήγορο,
επειδή και οι δύο είναι ικανοί να εκτροχιάσουν τη διαδικασία
αν δεν πάρουν το θέμα σοβαρά.
Αν δεν απαγγείλουν κατηγορίες.
ΛΑΝΣΙΝΓΚ, ΜΙΣΙΓΚΑΝ
Ο Τζον Μάνλι κατέθεσε τις αστικές αγωγές
ενάντια στο Μίσιγκαν, στη ΓΟΗΠΑ, στην Ολυμπιακή Επιτροπή των ΗΠΑ.
Εκπροσωπούσε τα θύματα στην αστική αγωγή.
Εγώ είχα τον ρόλο του εισαγγελέα στην ποινική υπόθεση
της πολιτείας του Μίσιγκαν ενάντια στον Νάσαρ.
Συνεργαζόμουν με τα θύματα και τα εκπροσωπούσα στο δικαστήριο.
Η Άντρεα και η Άντζελα συνεργάστηκαν στενά.
Η Άντζελα είδε τους φακέλους και είπε...
"Θα τις αναλάβω όλες και θα πολεμήσω για κάθε μια τους".
Και αυτό έκανε.
Είναι μια γειτονιά στο Χολτ.
Κοντά στην πανεπιστημιούπολη.
Εδώ έμενε εκείνος.
Και είχαμε πάρει πληροφορίες από μερικά θύματα
που ανέφεραν ότι έκανε ιατρικές πράξεις
στο υπόγειο του σπιτιού του.
Και τότε τις κακοποιούσε σεξουαλικά.
Υπήρχε επίσης κι άλλο ένα θύμα που δεν ήταν ασθενής
και την είχε βιάσει στο υπόγειο.
Με βάση αυτήν την πληροφορία,
πήραμε εντάλματα έρευνας για το σπίτι του.
Εκτελέσαμε το ένταλμα έρευνας στις 20 Σεπτεμβρίου του 2016.
Ένας ερευνητές τόπων εγκλήματος ήρθε το μεσημέρι και είπε
"Δεν έχουν πάρει τα σκουπίδια.
Είναι ακόμα έξω στο πεζοδρόμιο".
Και ψάξαμε τα σκουπίδια.
Μέσα βρήκαμε πολλούς σκληρούς δίσκους...
με το όνομα και το τηλέφωνό του πάνω τους με μαρκαδόρο.
Εκεί βρέθηκαν οι πρώτες εικόνες υλικού σεξουαλικής κακοποίησης παιδιών.
Κοινώς λεγόμενου παιδικού πορνό.
Ήταν 37.000 εικόνες.
ΠΑΝΕΠΙΣΤΗΜΙΟ ΜΙΣΙΓΚΑΝ ΑΣΤΥΝΟΜΙΑ
Ο γιατρός του Πανεπιστημίου του Μίσιγκαν και της Ομάδας Γυμναστικής Λάρι Νάσαρ
συνελήφθη.
Θα του απαγγελθούν τρεις κατηγορίες σεξουαλικής κακοποίησης πρώτου βαθμού
σε άτομο νεότερο των 13 ετών.
Ο εισαγγελέας...
Περιμέναμε τη δίκη και ετοιμαζόμασταν για τη δίκη.
Ψάχναμε τι μπορεί να εξασφαλίσει τη μεγαλύτερη ποινή.
Στο Μίσιγκαν
αν υπάρξει διείσδυση σε θύμα νεότερο των 13 ετών,
η ποινή είναι 25 έτη το ελάχιστο.
Βρήκαμε τις υποθέσεις που θεωρούσαμε ισχυρότερες
και δικάστηκαν τον Φεβρουάριο του '17.
Τα θύματα ήξεραν να κάνουν καταγγελία λόγων των αποκαλύψεων της Ρέιτσελ.
Εκείνη, τότε, ήταν το μόνο δημόσιο πρόσωπο.
Όταν θύμα καταγγέλλει σεξουαλική επίθεση, είναι τρομακτικό.
Παραχωρούν μεγάλο έλεγχο λέγοντας σε κάποιον τι τους συνέβη.
Όλες τους, όμως, ήταν πολύ αποφασισμένες...
να ξεκαθαρίσουν σε όλους
τι είχε συμβεί.
22 ΝΟΕΜΒΡΙΟΥ 2017
Τελικά εκείνος έκανε συμφωνία.
Δήλωσε ένοχος για κατοχή παιδικής πορνογραφίας...
για σκόπιμη καταστροφή αποδείξεων
και για άλλες κατηγορίες, με αντάλλαγμα την απαλλαγή
από ταξίδι με πρόθεση να διαπράξει σεξουαλική επίθεση στην αλλοδαπή,
που είναι παραβίαση ομοσπονδιακού νόμου.
ΣΤΗΡΙΖΟΥΜΕ ΤΙΣ ΓΥΜΝΑΣΤΡΙΕΣ! ΝΤΡΟΠΗ ΣΤΟΝ ΝΑΣΑΡ ΚΑΙ ΣΤΗ ΓΟΗΠΑ
Καλημέρα, Εντιμότατε. Άντζελα Ποβιλάιτις.
Εκ μέρους της πολιτείας και του Γενικού Εισαγγελέα του Μίσιγκαν.
Θα αφήσω...
Παραθέσαμε εμείς τους όρους της διάρκειας της ποινής.
Θέλαμε να συμφωνούν τα θύματα.
Θέλαμε και οι 125, αν ήταν δυνατόν, να εγκρίνουν τη συμφωνία.
Απαραίτητο για κάθε συμφωνία
ήταν ότι εκείνος έπρεπε να συμφωνήσει να επιτραπεί σε όλα τα θύματα,
αν το επέλεγαν, να καταθέσουν.
Αυτό είναι κάτι για το οποίο είμαι πολύ περήφανη.
Η πρώτη επιζήσασα που θα μιλήσει σήμερα, Εντιμότατη,
είναι πρώην μέλος της εθνικής ομάδας. Χαίρομαι που είναι εδώ.
Ονομάζεται Τζέιμι Ντάντσερ.
Ευχαριστώ. Τι θέλετε να μάθουμε;
Λάρι, έβλεπες όλη τη σωματική, ψυχική και συναισθηματική κακοποίηση
από τους προπονητές και το προσωπικό της ΓΟΗΠΑ.
Παρίστανες ότι είσαι δίπλα μου, τους αποκαλούσες όλους τέρατα.
Αντί να προστατεύεις τα παιδιά και να καταγγέλλεις τις κακοποιήσεις...
χρησιμοποίησες τη δύναμή σου για να χειραγωγήσεις και να κακοποιήσεις κι εσύ.
Ήξερες πως ήμουν ανίσχυρη.
Είμαι εδώ σήμερα με τις άλλες γυναίκες, όχι θύματα, επιζήσασες...
για να πούμε μπροστά σου ότι οι μέρες χειραγώγησής σου τελείωσαν.
Τώρα έχουμε φωνή.
Τώρα έχουμε εμείς δύναμη.
Ως γυμνάστρια που πήγε στους Ολυμπιακούς...
το να μπορώ να πω...
"Δεν με εξουσιάζεις πια..."
Μπορώ τελικά να πω ότι είμαι περήφανη που ήμουν μέλος της ομάδας.
Ήταν πολύ δύσκολο...
να είμαι περήφανη για οτιδήποτε.
Οπότε, και μόνο που το λέω αυτό είναι...
"Νομίζω ότι είμαι λίγο καλύτερα. Είμαι περήφανη για κάτι".
Το πρώτο θύμα θα κατονομαστεί δημόσια.
Είναι η κυρία Κάιλ Στίβενς.
Ζήτησε δύο άτομα στήριξης.
Θα τη στηρίξω εγώ...
Η επόμενη επιζήσασα είναι η Αμάντα Τόμασοου.
Έδωσε άδεια να κατονομαστεί δημόσια.
Η επόμενη επιζήσασα είναι η Λαρίσα Μπόις.
Θα κατονομαστεί δημόσια.
Το είπα στο Πανεπιστήμιο του Μίσιγκαν το 1997.
Αντί να προστατευτώ...
εξευτελίστηκα, έμπλεξα
και με έκαναν να πιστέψω ότι εγώ ήμουν το πρόβλημα.
Όποτε σηκωνόταν η Άντζελα και έλεγε "Θα μιλήσει η τάδε επιζήσασα,
αποφάσισε να μιλήσει..."
ήταν κάθε φορά πολύ δυνατή δήλωση.
Σήμαινε ότι ένιωθαν ασφαλείς.
Σήμαινε ότι είχαν καταφέρει να μεταφέρουν την ντροπή τους
στον βιαστή τους.
Η χρυσή ολυμπιονίκης Σιμόν Μπάιλς θα μιλήσει δημόσια.
Λέει ότι είναι ανάμεσα στις αθλήτριες που βιάστηκαν από τον Λάρι Νάσαρ.
Πολλές πρωταθλήτριες μίλησαν επίσης,
όπως η Άλι Ρέισμαν, η Μακέιλα Μαρόνι και η Γκάμπι Ντάγκλας.
Η Μάγκι Νίκολς μίλησε πρώτη δύο χρόνια πριν,
αλλά το όνομά της δημοσιοποιήθηκε μόλις τώρα.
Η Μάγκι δεν ήθελε να έρθει.
Σπουδάζει
και προπονείται κανονικά στο Πανεπιστήμιο της Οκλαχόμα.
Αυτό είναι πολύ οδυνηρό.
Θα διαβάσω εγώ τη δήλωση που δημοσιοποίησε εκείνη.
"Η ΓΟΗΠΑ και η Ολυμπιακή Επιτροπή των ΗΠΑ
δεν πρόσφεραν ασφαλές περιβάλλον
για να προπονούμαι εγώ και οι συναθλήτριές μου.
Υποβαλλόμασταν στον δρ Λάρι Νάσαρ σε κάθε προπονητήριο της εθνικής ομάδας,
που γινόταν μηνιαίως στο ράντσο Καρόλι.
Ως σήμερα αναφερόμουν ως Αθλήτρια Α...
από τη ΓΟΗΠΑ και την Ολυμπιακή Επιτροπή των ΗΠΑ
και το Πανεπιστήμιο του Μίσιγκαν.
Θέλω να μάθουν όλοι ότι δεν το έκανε στην Αθλήτρια Α.
Το έκανε στη Μάγκι Νίκολς".
Σας ευχαριστώ που ήρθατε.
Τις έβλεπα...
να στηρίζουν η μία την άλλη.
Υπήρχε μια δυναμική ενδυνάμωσης.
Ήταν εκπληκτικό.
Δεν θα την κοιτάξω, θα κλάψω.
Με μεγάλη μου τιμή...
ανακοινώνω ότι η επόμενη που θα σας μιλήσει
είναι η Ρέιτσελ Ντενχόλαντερ.
Υπάρχουν δύο βασικοί σκοποί στο ποινικό μας σύστημα, Εντιμότατη.
Η αναζήτηση της δικαιοσύνης και η προστασία των αθώων.
Κανένας τους δεν θα πραγματοποιηθεί
αν επιβληθεί μικρότερη ποινή από τη μέγιστη στον Λάρι
για τα εγκλήματά του, μετά τη συμφωνία του.
Οπότε, ρωτώ...
πόση προτεραιότητα πρέπει να δοθεί
στο να μαθευτεί ότι η μέγιστη ποινή
θα προστατεύσει άλλο ένα αθώο παιδί
από την ψυχοφθόρα καταρράκωση που φέρνει ο βιασμός;
Σας καταθέτω ότι αυτά τα παιδιά αξίζουν τα πάντα.
Αξίζουν κάθε προστασία που παρέχει ο νόμος.
Αξίζουν τη μέγιστη ποινή.
Ευχαριστώ.
Είναι ό,τι πιο εκπληκτικό έχω δει ως δικηγόρος.
Ό,τι πιο εκπληκτικό έχω δει στη ζωή μου.
Καταδικάστηκε σε δύο ποινές 60 ετών
και στον μεγαλύτερο εξευτελισμό του αιώνα.
Ο κόσμος δεν συνειδητοποιεί...
ότι για σχεδόν όλες τους ήταν η πρώτη τους σεξουαλική εμπειρία.
Όταν στερείς από κάποιον την ικανότητα να αγαπά και να εκφράζει αγάπη,
όταν την καταστρέφεις...
Επηρεάζει σημαντικά τον ψυχισμό του.
Και στην τελική...
αυτό τους έκανε πραγματικά.
Τους έκλεψε αυτό το κομμάτι τους.
Και όλες προσπαθούν να το ανακτήσουν.
Οι περισσότερες δεν θα τον είχαν γνωρίσει
αν οι υπεύθυνοι γι' αυτόν είχαν κάνει το σωστό.
Και το κομμάτι που λείπει...
είναι η ευθύνη για όσους ήξεραν.
Για τους ενήλικους που έπρεπε να προστατεύουν τις αθλήτριες,
τις γυναίκες, τα κορίτσια.
Αυτό δεν το έχουμε ακόμα.
Προφανώς, η Γυμναστική Ομοσπονδία δεν βιαζόταν να μαθευτεί αυτό.
Κατάφεραν να μείνει εντελώς μυστικό επί έναν χρόνο.
Και έμαθα ότι η Μακέιλα Μαρόνι
υπέγραψε συμφωνητικό εμπιστευτικότητας.
Πιστεύω ότι απαίτησαν κι από άλλες αθλήτριες θύματα του Νάσαρ
να υπογράψουν συμφωνητικό.
Η ΓΟΗΠΑ έκανε τα πάντα για να μη μαθευτεί αυτό,
για να ελαχιστοποιηθεί η ζημιά.
Ξεκινήσαμε τη διαδικασία τον Ιανουάριο μετά από τις αηδιαστικές αποκαλύψεις
ότι ο πρώην γιατρός της ΓΟΗΠΑ, ο Λάρι Νάσαρ,
βίασε εκατοντάδες αθλήτριες σε περίοδο δύο δεκαετιών.
Ακόμα και αφού πολλά θύματα ενημέρωσαν τις αρχές για τις πράξεις του.
Όπως ξέρουμε τώρα, πολλές αθλήτριες της εθνικής ομάδας,
που εκπροσώπησαν το έθνος μας στη διεθνή σκηνή,
υπέφεραν στα παρασκήνια.
Είμαστε στη μέση της ολοκλήρωσης της ιστορίας
που βασίζεται σε μέιλ που ανταλλάσσονταν
ανάμεσα στη Γυμναστική Ομοσπονδία και τον Νάσαρ, στα οποία...
Όταν όλες αυτές οι γυναίκες...
κατέθεσαν στο δικαστήριο για την απόφαση της ποινής,
συνεχίσαμε να δουλεύουμε πολύ σκληρά.
Εννοώ ότι...
τα δίναμε όλα.
Δεν ήταν ο Νάσαρ ο στόχος μας. Ήταν η Γυμναστική Ομοσπονδία.
Η ΓΟΗΠΑ προσπαθεί να αναδιοργανωθεί ανάμεσα σε καταγγελίες
ότι έκανε τα στραβά μάτια και κάλυπτε μάλιστα σεξουαλική κακοποίηση
από τον πρώην γιατρό της ομάδας.
Ξεκινάω τις ερωτήσεις.
Ξεκινώ μ' εσάς, κύριε Πένι.
Ο πρώην γιατρός της ομάδας, Λάρι Νάσαρ,
καταδικάστηκε για βιασμούς γυμναστριών,
και μελών της εθνικής ομάδας των ΗΠΑ.
Μαθαίνω ότι ενημερωθήκατε γι' αυτήν την κακοποίηση
στις 17 Ιουνίου του 2015.
Σωστά;
Κύριε πρόεδρε, με όλο τον σεβασμό στην ερώτησή σας και στην επιτροπή,
με συμβούλευσε ο δικηγόρος μου
να επικαλεστώ το δικαίωμά μου υπό την Πέμπτη Τροπολογία.
Γι' αυτόν τον λόγο, με όλο τον σεβασμό, αρνούμαι να σας απαντήσω.
Καθώς ξεκινήσαμε να ψάχνουμε κι άλλο
τον χειρισμό του Στιβ Πένι στις κατηγορίες ενάντια στον Νάσαρ,
αρχίσαμε να ερευνούμε περισσότερο τις σχέσεις του με την αστυνομία.
Ο ΠΕΝΙ ΕΙΠΕ ΣΕ ΠΡΑΚΤΟΡΑ ΤΟΥ FBI ΓΙΑ ΔΟΥΛΕΙΑ ΣΤΗΝ ΕΠΙΤΡΟΠΗ
Την εποχή που πράκτορας του FBI ερευνούσε τον Νάσαρ,
ο Πένι τού έλεγε για μια δουλειά.
Δεν ήταν η μόνη περίπτωση που η σχέση ανάμεσα στη ΓΟΗΠΑ
και στις αρχές επιβολής του νόμου τέθηκε υπό αμφισβήτηση.
-Ναι. -Εντάξει.
Ο Πένι επιδίωξε να καλλιεργήσει στενή σχέση με το FBI
για να προστατεύσει την εικόνα της ΓΟΗΠΑ.
Έφτασε σε σημείο να προσφέρει δουλειά σε έναν πράκτορα του FBI.
Κύριε Πένι, σέβομαι το δικαίωμά σας να επικαλεστείτε την Πέμπτη Τροπολογία.
ΡΙΤΣΑΡΝΤ ΜΠΛΟΥΜΕΝΘΑΛ ΓΕΡΟΥΣΙΑΣΤΗΣ ΗΠΑ
Το έχετε.
Έχετε, όμως, και μια ευθύνη.
Ήσασταν μέλος μιας οργάνωσης...
που έβαλε σε προτεραιότητα τα μετάλλια και τα χρήματα, κι όχι...
τις νεαρές γυναίκες και τα κορίτσια που κακοποιούσε σεξουαλικά...
ο κύριος Νάσαρ.
Δεν νιώθετε ότι έχετε ευθύνη στις αθλήτριες που είναι εδώ
και σε άλλες στη χώρα
να πείτε περισσότερα;
Με όλο τον σεβασμό,
θα ήθελα να σας απαντήσω.
Με συμβούλευσε ο δικηγόρος μου
να επικαλεστώ το δικαίωμά μου σύμφωνα με την Πέμπτη Τροπολογία...
Κύριε Πένι, να υποθέσω ότι θα επικαλείστε αυτό το δικαίωμα
στην περαιτέρω διερεύνηση;
Ναι.
Να γραφτεί στα πρακτικά ότι επικαλείστε τα δικαιώματα
που παρέχει η Πέμπτη Τροπολογία
να μην πείτε κάτι που ίσως σας ενοχοποιήσει.
Κύριε Πένι, μπορείτε να φύγετε.
Ντροπή!
Τι θέλετε να πείτε στις γυναίκες που κακοποιήθηκαν;
Έχετε να τους πείτε κάτι;
ΠΕΝΤΕ ΜΗΝΕΣ ΑΡΓΟΤΕΡΑ
Ωραία, γράψε το. Θα ζητήσω από τον Κέρλι
-τη φωτογραφία που έχουμε. -Τι φωτογραφία;
Που τον συλλαμβάνουν.
-Έχουμε φωτογραφία; -Ναι.
Να η φωτογραφία.
Ανησυχώ ότι θα τη βγάλουν οι New York Times.
Να τη βγάλουμε απόψε; Έχουμε αρκετά;
ΣΥΛΛΗΨΗ ΠΡΩΗΝ ΥΠΕΥΘΥΝΟΥ
Νέα σύλληψη στο σκάνδαλο της ΓΟΗΠΑ.
Ο πρώην πρόεδρός της
συνελήφθη σε οικία στο Τενεσί τη νύχτα,
έναν χρόνο αφού παραιτήθηκε.
Η αστυνομία των ΗΠΑ συνέλαβε πρώην αρχηγό της Γυμναστικής Ομοσπονδίας
αφού τον εντόπισε σε ξυλόσπιτο στο Τενεσί.
Οι αρχές τον κατηγορούν για αλλοίωση αποδείξεων
στην υπόθεση ενάντια στον ατιμασμένο πρώην γιατρό της ομάδας, Λάρι Νάσαρ.
ΚΟΛΕΓΙΑΚΟ ΠΡΩΤΑΘΛΗΜΑ ΓΥΜΝΑΣΤΙΚΗΣ
Ως τώρα η Μάγκι Νίκολς τα πάει καλά.
Ήταν δεύτερη στον κόσμο...
στο σύνθετο ατομικό το 2015.
Παρόλα αυτά έφυγε μυστηριωδώς από την Ολυμπιακή Ομάδα του 2016.
Δεν ήταν καν στις αναπληρωματικές.
Έχει όλες τις ικανότητες όλων αυτών των νεαρών κυριών
που γύρισαν από το Ρίο με χρυσό μετάλλιο.
Μετά από τα προκριματικά του 2016, αποσύρθηκα από τον πρωταθλητισμό
και ασχολήθηκα με την κολεγιακή ενόργανη,
όπου και μπόρεσα να αγωνιστώ με το Πανεπιστήμιο της Οκλαχόμα.
Το 2017
αγωνιζόμουν τελευταία.
Έκανα, πιθανώς, το καλύτερο άλμα που είχα κάνει όλη τη χρονιά.
Δεν είχα ξαναζήσει κάτι τέτοιο.
Είναι από τις καλύτερες στιγμές στη ζωή μου.
Πιστεύω ότι ήταν τεράστια αφύπνιση για κείνη.
Ξαφνικά πηγαίνει εκεί, είναι ευγενείς μαζί της.
Η γυμναστική είναι διασκέδαση, οι προπονητές είναι καλοί.
Όλοι οι γιατροί είναι πάρα πολύ καλοί.
Δεν είναι όπως στην ομάδα πρωταθλητριών.
Η Μάγκι πήρε όλα τα αρνητικά και τα έκανε θετικά.
Πήγε στην Οκλαχόμα...
και τα έδωσε όλα.
Τις κέρδιζε όλες σε κάθε αγώνισμα,
σε κάθε αγώνα όλη τη χρονιά.
ΟΚΛΑΧΟΜΑ ΚΟΛΕΓΙΑΚΟ ΠΡΩΤΑΘΛΗΜΑ ΓΥΜΝΑΣΤΙΚΗΣ 2017
Έφεραν το τρόπαιο.
Νομίζω πως αυτή ήταν μια στιγμή...
απερίγραπτη. Ήταν εκπληκτικά.
Έλα, Μάγκι!
Πάμε, Μάγκι!
Ναι!
Ο πρωταθλητισμός στην ενόργανη...
με κατέβαλε.
Αλλά ωρίμασα και ως άνθρωπος και ως γυναίκα.
Βρήκα πάλι αγάπη για το άθλημα.
ΤΟ 2018 Η ΜΑΓΚΙ ΝΙΚΟΛΣ ΕΓΙΝΕ ΠΡΩΤΑΘΛΗΤΡΙΑ ΣΤΟ ΚΟΛΕΓΙΑΚΟ ΠΡΩΤΑΘΛΗΜΑ.
ΤΟ 2019 ΥΠΕΡΑΣΠΙΣΤΗΚΕ ΜΕ ΕΠΙΤΥΧΙΑ ΤΟΝ ΤΙΤΛΟ ΤΗΣ.
ΚΑΛΩΣ ΗΡΘΑΤΕ ΣΤΟ ΠΡΟΠΟΝΗΤΗΡΙΟ ΚΑΡΟΛΙ, ΣΠΙΤΙ ΤΩΝ ΠΑΓΚΟΣΜΙΩΝ ΠΡΩΤΑΘΛΗΤΩΝ
ΤΟΝ ΙΑΝΟΥΑΡΙΟ ΤΟΥ 2018 ΟΙ ΚΑΡΟΛΙ ΑΝΑΚΟΙΝΩΣΑΝ ΤΟ ΚΛΕΙΣΙΜΟ ΤΟΥ ΡΑΝΤΣΟΥ.
Ενημερωθήκατε από αξιωματούχο της ΓΟΗΠΑ τον Ιούνιο του 2015...
ότι είχαν λάβει καταγγελία ότι ο δρ Νάσαρ
είχε κακοποιήσει μέλος της εθνικής ομάδας γυμναστικής στο ράντσο;
ΜΑΡΘΑ ΚΑΡΟΛΙ
Ναι, μας ενημέρωσαν.
Και ποιος σας το ανέφερε αυτό;
Ο κύριος Πένι.
Μάλιστα.
Η κυρία Καρόλι ήξερε τον Ιούνιο του 2015
ότι ο Λάρι Νάσαρ κακοποιούσε κορίτσια.
Ο νόμος στο Τέξας την υποχρέωνε να καλέσει αμέσως την αστυνομία
ή την Πρόνοια και να το καταγγείλει.
Δεν το έκανε.
Ούτε η Ρόντα Φεν το έκανε ούτε ο κύριος Πένι.
Αυτό αξίζει έρευνα.
Άλλες ερωτήσεις;
Η ΜΑΓΚΙ ΝΙΚΟΛΣ ΚΑΤΗΓΓΕΙΛΕ ΤΟΝ ΝΑΣΑΡ ΣΤΗ ΓΟΗΠΑ ΤΟΝ ΙΟΥΝΙΟ ΤΟΥ 2015.
ΣΤΟΥΣ 15 ΜΗΝΕΣ ΠΟΥ ΠΕΡΑΣΑΝ
ΜΕΧΡΙ ΤΟ ΠΡΩΤΟ ΑΡΘΡΟ ΤΗΣ INDIANAPOLIS STAR ΓΙΑ ΤΟΝ ΝΑΣΑΡ,
ΕΚΕΙΝΟΣ ΣΥΝΕΧΙΖΕ ΝΑ ΒΛΕΠΕΙ ΑΣΘΕΝΕΙΣ ΚΑΙ ΝΑ ΚΑΚΟΠΟΙΕΙ ΚΟΡΙΤΣΙΑ.
ΠΛΕΟΝ ΕΧΟΥΝ ΜΙΛΗΣΕΙ ΠΑΝΩ ΑΠΟ 500 ΘΥΜΑΤΑ ΤΟΥ, ΚΑΙ ΕΝΝΕΑ ΟΛΥΜΠΙΟΝΙΚΕΣ.
Η Γυμναστική Ομοσπονδία των ΗΠΑ έγραψε κάποτε σε μια γυμνάστρια
ότι αν συνεχίσει να παραπονιέται για τον προπονητή της...
θα βγει από την ομάδα,
ανεξάρτητα από την απόδοσή της.
-Και αυτό το σύστημα ισχύει και σήμερα. -Σωστά.
Προσκολλούνται σε διαδικασία
που έχει χρησιμοποιηθεί ξανά για να φιμώσει τη διαφωνία.
Αυτό σημαίνει.
ΤΟ ΥΠΟΥΡΓΕΙΟ ΔΙΚΑΙΟΣΥΝΗΣ ΕΡΕΥΝΑ ΤΗ ΓΥΜΝΑΣΤΙΚΗ ΟΜΟΣΠΟΝΔΙΑ,
ΤΗΝ ΟΛΥΜΠΙΑΚΗ ΕΠΙΤΡΟΠΗ ΚΑΙ ΤΟ FBI
ΜΕΤΑ ΑΠΟ ΤΟΝ ΧΕΙΡΙΣΜΟ ΤΩΝ ΚΑΤΑΓΓΕΛΙΩΝ ΣΕΞΟΥΑΛΙΚΗΣ ΚΑΚΟΠΟΙΗΣΗΣ ΑΘΛΗΤΡΙΩΝ.
ΜΑΡΚ ΑΛΕΣΙΑ, ΣΤΙΒ ΜΠΕΡΤΑ, ΤΙΜ ΕΒΑΝΣ ΚΑΙ ΜΑΡΙΣΑ ΚΒΙΑΤΚΟΦΣΚΙ
ΑΠΟΚΑΛΥΨΑΝ ΤΟ ΘΕΜΑ ΜΕ ΤΟΝ ΛΑΡΙ ΝΑΣΑΡ ΣΤΙΣ 12 ΣΕΠΤΕΜΒΡΙΟΥ 2016
ΣΤΗΝ INDIANAPOLIS STAR.
Υποτιτλισμός: Μαριλένα Τζοβάνη